دۆزینەوەی پاشماوەی ڤایرۆسی کۆرۆنا لەناو کەشتییە گەشتیارییەکەدا لەدوای 17 رۆژ!\n26/3/2020 01:20 PM\nبەپێی راگەیاندنی "ناوەندی کۆنتڕۆڵ و پێشگیری لە نەخۆشی ئەمریکا" زیندوومانەوەی ڤایرۆسی کۆرۆنا لە هەندێک شوێن زۆر زیاترە لەو شتەی وا پێشبینی کراوە. بەپێی ئەم راپۆرتە بەرپرسانی تەندروستیی ئەمریکا توانیان RNAـی ئەم ڤایرۆسە پاش 17 رۆژ لە ناو کەشتیی گەشتیاریی "کرووز پرەنسس دایامۆند"ـدا بدۆزنەوە. ئەم کەشتییە لەسەرەتای سەرهەڵدانی کۆرۆنادا یەکێک لە ناوەندەکانی بڵاوبوونەوەی ئەم ڤایرۆسە بوو.\nRNAـی ڤایرۆسی کۆرۆنا لەناو ئەم کەشتییەدا هەم لە شوێنی کەرەنتینەی تووشبووان و هەم ئەو شوێنانەی وا کەسانی تەندروستی لێبووە بەرچاو ئەکەوێت. ئەو کەسانە پاش 17 رۆژ کەرەنتینەی لە کەشتییەکە دابەزیون بەڵام وادیارە پرۆسەی رشتن و پاککردنەوە بەباشی ئەنجام نەدراوە.\nبەپێی ئەم توێژینەوەیە کە لەلایەن "دامەزراوەی نەتەوەیی ئالەرژی و نەخۆشییە هەوکردووەکان"ـی ئەمریکاوە ئەنجام دراوە، ناکرێ بەم یارمەتی داتاکانی ئەم توێژینەوەیە دیاری بکرێت کە ئایا ڤارۆسەکە لە شوێنە ژەهراوییەکانەوە گوازراوەتەوە بۆ سەرنشینانی کەشتییەکە یان نا. بەم حاڵەوە توێژینەوەکان بۆ سەلماندنی ئەم بابەتە درێژەی هەیە.\nبەپێی توێژینەوەیەکی دیکە کە پێشتر لە گۆڤاری پزیشکیی "نیۆ ئینگلەند"ـدا بڵاوبووەوە، راگەیەندرا کە ڤایرۆسی کۆرۆنا ئەتوانێ بە ماوەی 3 رۆژ لەسەر شوێنه پلاستیکی و ئیستیلەکان بمێنێتەوە و تا چەندین کاتژمێریش لەهەوادا خۆی رادەگرێت. هەروەها ئەگەر مەوادی پاککەرەوەی ئاسایی بەو مەرجەی بە دروستی بەکاربێن بەئاسانی ئەتوانێ کۆرۆنا لەناو ببات.\nئەو کەشتییە 3711 سەرنشینی تێدابوو کە لەم ژمارەیە 712 کەس تووشی کۆرۆنا بوون و لەکاتی پشکنینەکاندا 331 کەس هیچ نیشانەیەکی تووشبوونیان نەبوو. کافەتریای ئەم کەشتییە بەهۆی قەرەباڵغییەوە سەرەکیترین شوێنی بڵاوبوونەوەی ڤایرۆسەکە بووە.


ھەڵبژاردەی تۆپی پێی کۆماری ئەفریقای ناوەندی - ویکیپیدیا، ئینسایکڵۆپیدیای ئازاد\nھەڵبژاردەی تۆپی پێی کۆماری ئەفریقای ناوەندی\nھەڵبژاردەی تۆپی پێی کۆماری ئەفریقای ناوەندی، کە ناسراوە وەک Les Fauves (فاوڤەکان؛ ڤاوڤ بە مانەی ئەندامی دەستەیەک لە نیگارکێش دێت کە ئارەزوویان بە فاوفیزم دەکرد کە شێوازێکی وێنەکێشانە)، ھەڵبژاردەی نەتەوەیی کۆماری ئەفریقای ناوەندییە وە لەلایەن فیدراڵیی تۆپی پێی کۆماری ئەفریقای ناوەندی کۆنتڕۆڵکراوە. ئەوان ئەندامێکن لە ھاوپەیمانی تۆپی پێی ئەفریقا (CAF). ھەرچەندە بەوەی ناسراون وەک یەکێک لە خراپترین یانە ئەفریقییەکان، یانەکە چەندین دەستکەوتی بەخۆیەوە بینیوە لە ساڵانی ڕابردوودا. ئەوان توانییان جامی CEMACی ٢٠٠٩ ببەنەوە بە بردنەوەیان لە گابۆن لە نیوەی کۆتایی جامەکە و بردنەوەیان لە گینێی ئیستوایی لە یاریی کۆتایی جامەکە بە ئەنجامی ٣–٠. پلەی یانەکە بەرزبەوە لە ٢٠٢ھەم بۆ ٨٩ لە ڕیزبەندی فیفا لە ڕێکەوتی ئابی ٢٠١٠ بۆ تەممووزی ٢٠١١. لە ١٠ی تشرینی یەکەمی ٢٠١٠، ئەوان سەرسووڕھێنەرانە توانییان لە جەزائیر ببەنەوە بە ئەنجامی ٢–٠ لە قۆناغی گەییشتن بە جامی نەتەوەکانی ئەفریقای ٢٠١٢، بەوەش توانییان پلەی یەکەم بەدەستبێنن لە گرووپەکەیاندا. یانەکە بۆ یەکەم جار قۆناغی گەییشتن بە جامی جیھانیی فیفایان بردەوە لە ٢ی حوزەیرانی ٢٠١٢ پاش ئەوەی بە ئەنجامی ٢–٠ لە بۆتسوانایان بردەوە.\n^ "Éliminatoires CAN 2019: La liste des 23 fauves pour affronter la Guinée". Centrafrique Football (بە فەرەنسی). Archived from the original on ٢٦ی تەممووزی ٢٠١٩. Retrieved 2019-09-02. Check date values in: |archive-date= (help)\n^ "CAR national football team 2018". national-football-teams.com. National Football Teams. Archived from the original on ١٠ی ئایاری ٢٠١٩. Retrieved ٢٠ی کانوونی یەکەمی ٢٠١٩. Check date values in: |access-date=, |archive-date= (help)\nوەرگیراو لە «https://ckb.wikipedia.org/w/index.php?title=ھەڵبژاردەی_تۆپی_پێی_کۆماری_ئەفریقای_ناوەندی&oldid=782706»\nھەڵبژاردەکانی تۆپی پێ\nئەو پەڕانەی ژێدەری فەرەنسییان ھەیە (fr)\nئەم پەڕەیە دواجار لە ٢٠:١٦ی ٨ی ئایاری ٢٠٢١ نوێ کراوەتەوە.


چلەی شەهید چیاگەر گەرمیانی بەرز ڕاگیرا – کوردی – RojNews.News\n29/02/2020 - 9:50:44 pm\nهەینی, 30 مار 2018 – 18:43\nبەدروشمی “شەهید نامرێت”، لە شارۆچكەی چەمچەماڵ، چلەی گەریلای شەهید یوسف غازی، ناسراو بە چیاگەر گەرمیانی بەڕێوەچوو.\nئێوارەی ئەمڕۆ، لە هۆڵی شاكر فەتاح، لە شارۆچكەی چەمچەماڵ-ی سەر بە شاری سلێمانی، بەئامادەبوونی بنەماڵەی شەهید و جەماوەڕێکی بەرچاو، چلەی گەریلای شەهید، یوسف غازی، ناسراو بە چیاگەر گەرمیانی بەڕێوەچوو.\nلە مەراسیمەکەدا، ئازاد محەمەد، وتاری کۆمیتەی پارتی كرێكارانی كوردستان-پەکەکەی لە باشوری كوردستان خوێندەوە و تیایدا هاتبوو: لەكاتێكدا یادی شەهید چیاگەر گەرمیانی دەكەینەوە، دوژمنانی داگیركەر هەوڵی داگیركردنی كوردستان دەدەن و دەیانەوێت كوردستان لە گەلەكەی چۆڵبكەن و سەرچاوەی سامانەكەی تاڵان بكەن، گەل بەبێ خەبات و بەرخۆدان بهێڵننەوە.\nئەوەش هاتبوو: گەلی كورد قارەمانانە دژی توركیای داگیركەر بەرخۆدان دەكات و ئەوەتا ڕۆڵەكانی باشور لە ڕۆژئاوای كوردستان و عەفرین دژی دەوڵەتی توركی فاشیست شەهید دەبن.\nپاشان، نەوزاد بەكر، هاوسەرۆکی ئەنجومەنی هەرێمی کەرکوک-ی تەڤگەری ئازادیی كۆمەڵگەی كوردستان، وتارێکی پێشکەشکرد و وتی: شەهید چیاگەر هەڵگری فەلسەفەی ڕێبەر ئۆجالان بوو، بۆیە لە ماوەی دوو ساڵی خەباتیدا بەبێ وچان دژی داگیركەران و پیلانەكانیان وەستاوەتەوە، هەروەها كچان و كوڕانی ئێمە داستان لەدوای داستان تۆماردەكەن.\nلە بەشێکی دیکەی مەراسیمەكەدا، نەجیبە عومەر، هاوڕێبازی شەهید چیاگەر گەرمیانی وتی: شەهید بەشداری گەورەترین شۆڕش بوو، کە ئەویش شۆڕشی پەكەكەیە، كە هەموو كەس ناتوانێت ئەو بڕیارە بدات، ئەم شۆڕشەش لەسەر فەلەسەفەی ڕێبەر ئاپۆ نەك كوردستان بەڵكو هەموو ڕۆژهەڵاتی ناوەڕاستی گرتووەتەوە، ئەو شۆڕشەش لە عەفرین بەپێشەنگایەتی ژنان بەڕێوەدەچێت و تۆڵەی هەموو بەشەكانی دیكە و ئەو ستەمانەی لەسەریان بەڕێوەچووە دەکەنەوە.\nهەر لە مەراسیمەکەدا، لەڕێگای داتاشۆ-وە، کورتە فیلمێک لەسەر ژیان و تێکۆشانی شەهید یوسف غازی، ناسراو بە چیاگەر گەرمیانی پیشانی ئامادەبووان درا.\nشەهید یوسف غازی، ناسراو بە چیاگەر گەرمیانی، لە ساڵی ١٩٩١ لەدایكبووە، تا قۆناغەكانی ناوەندی خوێندووە، ڕۆژی ٧ی ئایاری ساڵی ٢٠١٧ بەشداری ڕیزەكانی گەریلا بووە، دواتر خولی پەروەردەی بنچینەیی گەریلا دەبنێت و پاشان دەچێتە ڕیزەكانی یەرەكە لە ڕۆژهەڵاتی كوردستان، لە ١٦ی شوباتی ئەمساڵ، لە ڕووداوێکی دڵتەزێندا شەهیدبووە.\nپۆلیس زانیاری نوێی لەبارەی کوشتنی ئەندامەکەی حدکا ئاشکراکرد


تاریخ وڵات ناونى دوچه‌مان\nله‌گوزه‌یشته‌ى دویریگ و له‌و ملله‌ته‌یل به‌خته‌وه‌ره‌نه ك مایه‌ى گرینگداین تاریخن له‌لایه‌ن زاناو گه‌شتیارو ریكخریاگه‌یل جه‌هانیه‌و. له‌هه‌مان وه‌خت گه‌شتیارى شوونه‌وار بویه‌سه سه‌رچه‌وه‌یگ گرنگ داهات نه‌ته‌وه‌یى و ستوینیگ ئه‌را ژیان جوور ئه‌وه‌ك له‌مسر كه‌فێده وه‌رچه‌و. هه‌ر له‌وه‌ر ئه‌وه‌یش هه‌ر وڵاتیگ ئیچنه شوونه‌واره‌یلیگ داشتوود ئاساییه ك گرنگى تایبه‌تیگ وه‌پى بیادو مقه‌یه‌تى له‌لى بكا وه هه‌ر جووره خه‌رج پویلى و گیانى. شوونه‌وار جوور چاڵه‌یل نه‌فته ك سه‌رچه‌وه‌ى داهاته، ئمجا له‌یره چه‌ومان كه‌فێده شوونه‌واریگ له‌و هه‌زاران شوونه‌واره‌یل كاولكریاگ میزۆپۆتامیا ك ئه‌ویش" ته‌په‌ى حه‌رمل" تاریخیه.\nئى ته‌په‌ى حه‌رمله ك كه‌فێده ناوچه‌ى به‌غداد جه‌دیده‌و تاریخى چووده‌و ئه‌را سه‌رده‌مه‌یل ژیار ئه‌كه‌دى، له‌یره چشته‌یلیگ ئه‌یه‌ێده هویرم ك بڕیگ له شاره‌زایه‌یل شوونه‌وارناس و تاریخناس له‌بان ئى شوونه‌واره وتنه‌سه‌ى، ئه‌وان وتنه ته‌په‌ى حه‌رمل شوونیگ ژیاریه‌و كه‌فێده به‌ش خوه‌رهه‌ڵات به‌غداو كویه‌نترین شوون نیشته‌جى مه‌ردم بویه له‌وه‌خت ئه‌كه‌دى و سه‌رده‌م سولاله‌ى ئور سێیم(2115-3250و.ز) ك دویاى ئه‌وه‌یش بویه‌سه مه‌ركه‌زیگ ئدارى له وڵات ئه‌شنونا.\nله‌ى شوونه یه‌كه‌م ئه‌كادیمى زانستى دامه‌زریاس له‌جه‌هان له‌مه‌یدان خوه‌ندن هویركارى، هه‌ر له‌وه‌ر ئه‌وه‌یش شماره‌یلیگ له‌خه‌ڕگ دروسكریاگ دوینریاسه‌و بیجگه چشته‌یل ئه‌ندازیارى و له‌وانه‌یش: نه‌زه‌ریه‌ى ئه‌ندازیارى وه‌گووه‌رى له‌یه‌كچگن سێگووشه‌یل یا شیواز ئه‌قلیدس یونانى سه‌ده‌ى سێیم وه‌رجه زایین، وه‌لى عراقیه‌یل كویه‌ن كه‌فتنه نواى ئه‌قلیدس وه نزیكه‌ى 1700ساڵ. سه‌رچه‌وه‌یگ تر ده‌ستوور ئه‌شنونا وه‌پیه‌و بوى له‌بان دو تابلۆ یا له‌وحه‌ى شكیاگ ك ئه‌ویش له ته‌په‌ى حه‌رمل دوینریاوه، ئنجا ئه‌و دو تابلۆ شیوه‌ى یه‌كترى نه‌یاشتن و له‌یوا مه‌زه‌نه كریه‌ێد ئى ده‌ستووره له‌ده‌ستووره‌گه‌ى حه‌مورابى كویه‌نتر بوود.\nئنجا ئایا باوه‌ڕ كه‌ین ئى شوونه‌وار بى ته‌لبه‌ن و مقه‌یه‌تى نه‌كریاگه پڕه له‌زبڵ و پیسى له هه‌ر چوار لاوه؟ له‌وه‌ر ئه‌وه‌یش پرسیار له یه‌كیگ له خه‌ڵك ناوچه‌گه كردیم هووكار مقه‌یه‌تى نه‌كردن ئى شوونه‌واره چه‌س؟ ئه‌ویش وت: ئیمه سه‌ر له‌ى كاره ده‌ر ناكه‌یم و له‌وه‌خت خوه‌ى وتنه گرینگى وه‌پى ده‌یم، وه‌لى وه‌ختى مه‌سه‌له‌ى لكانن لژنه‌ى شوونه‌وار و كلتوور وه وزاره‌ت گه‌شت وگوزاره‌و په‌یا بوى و ناكووكى كه‌فته كاره‌گه دى واز له مقه‌یه‌تیكردنى هاوردن و هه‌ر له‌یوا مه‌ندگه وه‌بى خزمه‌تگوزارى.\nبیگومان ئى جووره شوونه‌واریگ ئه‌گه‌ر له یه‌كیگ له ده‌وڵه‌ته‌یل كه‌نداو بویاتاد ئه‌را نموونه، ئه‌وه هه‌ر زوى مقه‌یه‌تى له‌لى كردیان ك وه‌لاى كه‌مه‌و په‌نج كیلۆ مه‌تر دیانه ده‌میه‌و ئه‌را ئه‌وه‌ك جوانتریه‌و بكه‌ن له‌وه‌ر خاتر مه‌یلكیشان مه‌ردم.\nوه‌لى له‌عراق نه‌خوه‌شى كاولكارى روى كرده‌سه شوونه‌واره‌یل و شاره‌یلمان ك هویچ گرینگى وه‌پیان نیه‌دریه‌ێد له‌ى سه‌رده‌مه‌و گشت كاریگیش له‌ى باوه‌ته‌و هووكاره‌گه‌ى خه‌نه بان بار سه‌خت وڵاته‌گه.\nعه‌لى حسێن عه‌لى


بۆچی بەشێك لەهاوسەران لە دوای هاوسەرگیری پەشیمان دەبنەوە؟ | دەزگاى زارى کرمانجى\nبۆچی بەشێك لەهاوسەران لە دوای هاوسەرگیری پەشیمان دەبنەوە؟\nپرۆسەی هاوسەرگیری یەكێكە لەبابەتە گرنگەكان لە ژیانی مرۆڤەكاندا، ئەمە كارێكە بۆ بەردەوام بوونی مرۆڤایەتی، بەڵام ئەوەی مەبەستمانە لەم ڕاپۆرتەدا بۆچوونی هاووڵاتییانی لەسەر وەربگرین ئەوەیە، ئایە بۆچی دوای ئەوەی بەشێك لە مرۆڤەكان دەچنە نێو ئەم پڕۆسەیەوە پەشیمان دەبنەوەو نیگەران دەبن و لەئێستاشدا ئەنجامدانی پرۆسەی هاوسەرگیری كەم بۆتەوە، هۆكاری كەم بوونەوەی پرۆسەی هاوسەر گیری چییە؟پەشیمان بوونەوە لە پرۆسەی هاوسەر گیری دوای ماوەیەك بۆ؟ لە ئێستادا زۆربەی ئەو كەسانەی كە هاوسەر گیریان كردوە دوای ماوەیەك كە بیان دوێنین دەڵێن پەشیمانم، لەم بارەیەوە چەند كەسێكمان دوواندوە.\nراپۆرت: دایكی شاڕا\nسەرەتا هۆشەنگ گەرمیانی لەم بارەیەوە بۆ زاری كرمانجی گووتی" هۆكار زۆرە بۆ پەشیمان بوونەوە لە هاوسەرگیری،بەڵام هۆكاری سەرەكی بە ئاسان گەیشتنە بە هەواو ئارەزوو و رابواردنە بە زۆر ڕیگەی جۆراوجۆر، ئەوە وا دەكات گەنج هەتا ماوەیەك رابواردنی خۆی بكات، كاتی هاوسەرگیریش كچێكی لە خۆی بچوكتر ئەهێنێت و كێشەی نابێت. هۆكارێكی تریش ئەوەیە كە كابرا وا ئەزانێت ئەو ژنەی هێناویەتی وەكو ئەوانەی پێشووترە، كە بۆ تێركردنی حەزێك لەگەڵی بووە، كە ماوەیەك لەگەڵ هاوسەرە راستەقینەكەی ئەبێت ئیتر لێی بێزارەبێت و دڵی ئەچێتەوە سەر بەزمەكەی جاران چونكە ئامانجی بەس تێركردنی حەزو ئارەززوی سێكسی بووە".\nهانا راید بەشداربووێكی تربوو گووتی“ گرنگیدان بە كەسایەتی یەكتر و مامەڵەكردن بە شێوەیەكی درووست یەكێكە لەهۆكارەكانی پەشیمان بوونەوە لە هاوسەر گیری، پێویستە هاوسەران دووركەونەوە لە هەموو شێوازێكی توندوتیژی و مامەڵەی نا بەرپرسانە كە دواتر ببێتە هۆی لێك دابڕان و لێك زویربوون بۆئەوەی لەژیانی هاوسەرگیری پەشیمان نەبنەوە".\nهانا باسی لەوەشكرد " هەستكردن بە ئەرك و ماندووبونی یەكتر و هەوڵدان بۆ نرخاندن و ڕێزگرتن لە تواناكانی یەكتر و كەم نەكردنەوە لە بەهای تواناكان یەكتر لەلایەن ژن و مێردەوە وادەكات نێوان بەهێزبێت".\nئیڤانا جمال بە راشكاوانە بۆ زاری كرمانجی دوواو گووتی ” لەگەڵ ئەوەی لەم كاتەدا هاوسەرگیری زۆر ئەنجام دەدرێت بەس ناگاتە ساڵێك و زۆربەی هاوسەران جیا دەبنەوە، هۆكارەكەشی زۆر روونە هەمووی وابیرەكاتەوە كە ژیانی هاوسەری سناپ كردن و پێش سەیارەو گەران و هەر هەفتەی لە رێستۆرانتێك نان خواردنە، كە ئەچنە ناو پرۆسەكە تەواو پێچەوانەی بیركردنەوەكەنیانە پڕە لە بەرزی و نزمی و بەر پرسیارییەت كەناتوانن ئەو بەر پرسیاریەتە هەڵگرن و دایم بۆڵە بۆڵ و شەر و ناخۆشیان ئەبێت، و كۆتایی بەپەیوەندییەكەیان دێنن هۆكارەكەشی هەمووی چاولێكەری ناو تۆرەكۆمەڵایەتیاكان و كەسانی بیانییە".\nخانزاد ئازاد، گووتی“بە بۆچوونی من چەند هۆكارێك هەن لەوانە یەكەم، لەبەر ئەوەیە گەنجەكان لێرە بژیوی ژیانیان بەزەحمەت پێ پەیدادەبێت واتە شتیكی ئەوتۆیان لەبەردەست دانییە كەبتوانن ژیانیان پێ دابین بكەن، هەروەها تێچووی زۆری هاوسەرگیری ئەوەش كێشەیە چونكە زۆربە زۆری گەنجی ئێستا بێ كارە، هۆكاری دووەمیش كەبۆچی بەشێك لە هاوسەران لەدوایی هاوسەرگیری پەشیمان دەبنەوە، ئەویش بۆئەوەدەگەڕێتەوە كە كچ وكوڕی ئەم سەردەمە زۆربێ قەناعاتن وەهەروەها نەبوونی خۆشەویستی و لە بەرچاونەگرتنی بڕیارەكانی یەكترو لێك تینەگەیشتن، لەسەربچووكترین شت كێشەكەگەورەدەكەن و دونیا تێدەگێن واتا بەگشی هاوسەرگیری ئێستا وەكو جاران لەسەر بنەمای رێزو خۆشەویستی و لێبورەدیی ودڵسۆزی درووست ناكرێت، بۆیە پەشیمان بوونەوەی لێ درووست دەبێت".\nشەهلا عەبدوڵڵا خانمێكی تر بوو بەم جۆرە بۆمان دوواو گوتی“ڕێژەی زەواج لە ئێستادا كەم بۆتەوە،بەهۆكاری نەبوونی پارە،وە زۆری داواكاری كچان،هەروەها نەبوونی هۆشیاری لای گەنجان بەر لە پێكهێنانی ژیانی هاوسەری، پێویستە كچان و كوڕان بەر لەئەنجامدانی پڕۆسەی هاوسەرگیری دەبێت هۆشیاری تەواویان لەم بارەوە هەبێ پێویستە بەتەواوی هەم لەڕووی جەستەیی و دەروونی و كۆمەڵایەتیشەوە ئامادەییان تێدابێ بۆ ئەو پرۆسەیە".\nهەدیە محەممەد دوا بەشداربووی ئەم راپۆرتەمان بوو بۆ زاری كرمانجی گوتی“هۆكاری كەم بوونەوەی هاوسەرگیری لە سەر یەك خاڵ نەوەستاوە لە ئێستادا زۆرن هۆكارەكان لەوانە:كەمی لایەنی دارایی لەبەردەم كوڕان، پرۆسەی خوێندن، نەبوونی هەلی كار،ئەمانەو زۆر شتی تر هۆكارن بۆ كەمی پرۆسەی هاوسەرگیری،بۆپەشیمان بونەوەش لە كاتی هاوسەرگیری ڕوونە لەئێستادا پێكهێنانی ژیانی هاوسەرگیری لە تەمەنێكی زوو،ئەمە وادەكات كە ئەم ژنە ومێردە روكەشیانە دەڕۆنە ناو پڕۆسەكەو لە راستی و درووستی ئەو پرۆسە تێناگەن، ئەم چینە زوو جیادەبنەوە، بەهۆی ئارام نەگرتن و هەست نەكردن بە بەرپرسیاریەتی ،هەروەها تۆڕەكۆمەڵایەتیەكان بەدەرنین لەم حاڵەتە ئاسانكاری تەواوی كردوە بۆخیانەتی هاوسەری و دەرئەنجامەكەشی بەجیا بوونەوە كۆتای دێت".


جینۆساید \_ گەل کوشتەی\nTuesday, 15 March 2016 12:42\tadministrator\nپێناسە و جینۆسایدی یان گەلکوشتەی چێشا؟ گەل کوشتەی یانی هەرکردەوێ کە بەنیازو دلێنەبەردەی وفۆتنای گرد یان بەشێ جەنەتەوێوە، یا ڕەگەزێ،گروپێ ئەتنی،یان ئاینی\nئەنجام دریۆ( genocide ) جینۆساید واچێ لاتینیەنە ،جە دوێ واچا جینgen بەماناو ڕەگەز ی مێ، یان یەکەو دروس بیەوە بەشەری،،سایدcide بەماناو قڕ کەردەی ،کوشتەی و دلێنەبەردەی.( گەل: بەهەورامیانە ماناو کۆمەڵ ی مدۆ ،نەک میللەت)\nپێناسەو نەتەوە یەکگرتوەکا پەی جینۆسایدی-گەل کوشتەی\nهەوڵ و تەقەلای بەپلان و بەرنامەن جەلایەنو دەسەڵاتێوە یان دەوڵەتێوە پەی دلێنەبەردەو گەلێ تەری کەپێوەرە ژیوا، ئەگەر دلێنە نەبەرۆش بۆ بە بایسو مەتەرسی و خەتەری سەرو بیەی دەسەڵاتو وێش\nپەی نمونەی ماچمێ ئەنفال گەلکوشتەیا(جینۆسایدا) : یانی سەلەمیان کەئیراق پەی نیازو مەبەستو تایبەتی وێش گەل و کوردیش دلێنەبەردەن،کە لادەگا نشینەکێ کوردسانیش گرتێ و بەزیندەیی کەردێش چێرو خوڵێوە،کە بەشێ گرنگ وفرێ بێنێ جەنەتەوەو کوردی،پی شێوە تاوانێ گەورێ و تەرسانکەش کەردە دەرهەق بە گەل وکوردی، هەرپاسە کیمیا واران کەردەی هەڵەبجەی و دەگا نشینەکا تەری کوردسانی بە دەس و ڕژێمی مەرامش بێ و بەرنامەش بێ پەی کوشتەی بە کۆمەڵی خەڵکێ فرەی، تا کوردی دلێنە بەرۆ و نازۆش .\nکۆمەڵکوشتەی ،ڕەشەکوژی،قڕکەردەی، یا گەل کوشتەی؟\nکۆمەڵکوشتەی،ڕەشەکوژی یا قڕکەردەی تایبەتمەندی گەلکوشتەینێ( جینۆسایدینێ)،بەلام ماناو ڕاسەوخۆ و گەلکوشتەی مەدا،چونکە گرد کۆمەڵ کوشیێوە یا قڕکەردەی گەل کوشتەی نیا،،،،کە ماچمێ یان واچا کۆمەڵکوشتەی یان قڕ کەردەی،مەزانمێ مەبەست چێشا ،ئایا پاکتاوی ڕەگەزین پێسە تاوانو دژ بەمرۆڤایەتین،یان کوشتارێ بەکۆمەڵا بەهۆکارو کۆمەلایەتین،یان کوشتارێن هۆکارش دیار نیا.....هەرپاسە کۆمەڵكوشتەی کریۆ کوشتەی پەنج تا دە کەسێ یا سەد یا هەزار کەسێ بۆ جە ڕوداوێ تەریک و نادیارەنەبۆ،،،ئی کۆمەڵکوشتەیە مەلۆ خانەو تاوان و گەل کوشتەی وە،،پەی نمونەی کوشتەو 250 کەسا بەهۆو تەقنایۆ بۆمبێوی وێ کوشیوە،کۆمەڵکوشیو قڕکەردەی خەڵكین چا یاگێنە،بەلام گەل کوشتەی(جینۆساید) نیا. یانی چێگەنە مەبەستو نیازو کۆمەلکوشتەکەی نەسەلەمیان کە تایبەت بۆ و پلانو بەرنامەش بیەبۆ،مەزانمێ مەبەستو کوشتارەکەی دلینەبەردەی بەشێ گرنگ و خەلکی دەسنیشان کریا ی بیەن یان نا،هەرپاسە پەی چێشی ئاخەڵکە کریان ئامانج،یان ئی خەڵکە کە کریان ئامانج پەی کوشتەی فرە گرنگو ژمارەشا فرەن کە بانە بایسو خەتەری ،،،،،،،وەرو ئانەی کۆمەڵکوشتەی وقڕکەردەی چەمکێ وەر وەڵان ماناو واتای فرێ مدۆ دەسۆ\nبەلام کە ماچمێ گەلکوشتەی(جینۆساید) یەک دنە گومان نیا و ماناکیش دیارەنە ئادیچ (تاوان و دلێنەبەردەی گروپێ یان خەڵکێ دیاری کریا کە نەتەوە و ڕەگەز و ئاینش جیابۆ جە نەتەوەی سەردەسەی ودەسەلات داری، وەرو ئانەی من پێسە کەسێ چالاکوان یان دلسۆزو بوارو جینۆسایدی ماچو مەشۆ کەلیمێ جینۆسایدی بەکار بارمێ جیاتی گەلکوشتەی، کە واچیوە جەهانینە و گردو نەتەوەکا و دەوڵەتەکا سەر زەمینی ئی واچێ بەکار مارا، جەزوانی عەرەبینە (الابادە الجماعیە ) بەکار مارا،پۆکەی بە سۆرانی بیەن بە کۆمەڵکوژی و بەهەورامیچ ( گەل کوشی) یان گەل کوشتەی، هەرپاسە بە فارسی پەنەش ماچا (نسل کوشی) کە ماناو وەچەکوشی یان نەوە کوشی، مدۆ، بەڵام پەڕ ماناو تاوانەکێ نیا، بەلام جینۆسایدەکە گردی گێرۆوە.\nبازێ کردەوێ هەنێ کەسیچ مەکوشیۆ بەلام کە ورد بیۆ چەنەش بۆ بە جینۆساید،پەی نمونەی، دەسەلاتێ گەرەکشا،نازۆ میلەتێ یان زوانێ تەر کە ئینا چێر دەسەنە زاوزێ و زاڕۆڵێشا با، بێ دزیۆ جۆرە دەرمانێشا مدۆنە و گرد نەزۆکێ بەر مشا،پی شێوە ژیانشا مدرۆ،دماو ماوێ ئی میلەتە دلێنە مشۆ بە شێنەی، کەسیچ شکەش مەلۆ پەیش کە بەبەرنامە کریان، پۆکەی ماچمێ واچەو جینۆساید فرە گونجیان پەی باسەکەیما، یان کۆچ پەنە کەردەی خەڵکی جە مەنتقێنە پەی مەنتەقێ تەری ،بەنیازو تاونایۆ زوانەکەیش یان نەتەوەکەیش،دلێ بۆتەو نەتەوەی سەردەسینە ئینەچ ملۆ خانەو جینۆسایدی، نەتەوە کوردی جە کوردسانەنە توشو جینۆسایدی بیەن لاو نەتەوە سەردەسەکا فارس و عەرەب و تورکی وە ،نمونە تەعریب کەردەی کوردسانی ، فاریاۆ کوردەکا قەلاو دمدمی پەی خۆراسانی جەلاو شا عەباسی سەفەویۆ،ئینە مەبەست دلێنە بەردەی زوان و نەتەوەو کوردی بیەن،رەنگا کەسیچشا نەکوشتەبۆ.\nفەرماودێ چەنی پیناسە و بڕێ جە شارەزایا بوارو جینۆسایدی:\nئیسرایل چەرنیisrael w.charny ماچۆ: کوشتە و بەکۆمەڵی ژمارێ دیاری کریا و کۆمەلە ئیناسانێ بێ بەرگری کە جە وەختو جەنگینە نەبا،،ملۆ خانەوجینۆساید یۆ\nئیرڤینگ لویس هۆرڤیتزirving Louis horowitz : ماچۆ..جینۆساید (گەلکوشتەی) یانی دلێنەبەردەی و وردوخاش کەردەی بەسسیستمی کۆمەلە خەڵکێ بێتاوانین جەلایەنو دەزگا بیرۆکراتەکاوە\nپیتەردرۆست Pieter Drost ماچۆ: جینۆساید (گەلکوشتەی) یانی دلێنەبەردە وفۆتنای بە ئاگایانە وبەبەرنامە وئینسانەکان وەرو بەئەندام بیەیەشا جە کۆمەڵگێوەنە ( حیزبێ یان ڕێکخراوێنە...)\nهەنری هەتنباخHenry R.huttenbach ماچۆ: جینۆساید یانی هەر کردەوێ کە هەڕەشێ با سەرو بیەی یان مەنەیۆ گروپێ،،،یانی هەڕەشێ و خەتەر پەی دلینەبەردەی گروپێ\nستیڤن کاتزStevn Lkatz: ماچۆ تەنیا وەختێ جینۆساید ئینا ئارانە ،کە نیازو دلێنەبەردەی گروپێ بۆ\nدەوڵەت و عیراقی ساڵەو 1959 واژۆش سەرو پەیماننامە وقەدەخەکردەی تاوانەو جینۆسایدی کەردێنە کە ساڵە و1948 جەلایەن و نەتەوە یۆگرتەکاوە بەرشیەن،نەک هەر عراق بەڵکو چندین دەولەتێ تەریچ ،بەلام جەهەمان کاتەنە تاوانەو جینۆساید و تاوانە دژ بە مرۆڤایەتی و تاوانە و جەنگی ئەنجامە مدا پەی مەنەیۆ سەرو کورسی دەسەلاتیوە .\nتاوانەو جینۆسایدی گەورەترین تاوانەنە سەزەمینەنە،یانی تاوانێ جیهانیەنە،دادگای تایبەتش پەی دروس کریۆ سەروئاستو جیهانی ،یانی نەتەوە یۆگرتەکا بەشدارێ با بە دروسکەردەی دادگای و دابین کەردەی دادوەری شارەزای، هەرکەس چی دادگانە حوکمش دریا ملەرە،ئیتر تا قەرەو قیامەتی ئینا ملشۆ مەشۆ دادگایی کریۆ و سزاو وێش هۆرگێرۆ،هیچ کەسو لایەن و دەولەتێ نمەتاوۆنە و ڕاش مەدریۆ حوکمو دادگای هۆر ڕوشکنۆوە.\nتاوانەو کیمیا واران و هەلەبجەی ڕۆ 28/2/2010 جە لایەنو دادگاو باڵاو تاوانەکا بەغدایۆ بە جینۆساید سەلەمیا،پەرلەمانو عیراق و کوردسانی بڕيارەکەشا قبوڵ کەردەن و پاڵپشتیش کریان ،بەڵام تائیسا حکومەتو عێراقی ددانش نەنیان پۆرە، جونکە ئەگەر ددانش بنیۆ پۆرە بە قانون مەشۆ قەرەبوو مادی و مەعنەوی خەڵکو هەلەبجەی کەرۆوە،تائیسا نکۆڵی کەرۆ ماچۆ من یاگەگیر و ڕژێم و بەعسی نیەنا، ئینەیچ پێچەوانە گرد یاساو ڕێسیوە جیهانین.\nزانست و جینۆسایدی زانستێ تازەن مەشۆ خەڵک و هەڵەبجەی و گردو کوردسانی هۆشیاری تەمامشا بۆ سەرو ئی زانستیە، چون تاوانەو جینۆسایدی گرفتێ جیهانین و گرکەسی گێرۆوە.\nپەی یادو ویسو هەشت سالەو کیمیاوارانو هەلەبجەی پێشنیار کەرو جە کوردسانەنە ناوەندێ جینۆسایدی مەرزیۆرە ، ڕیخراوەکا بوار و جینۆسایدی هامکاریش با،یانی حکومەتو ڕیکخراوەکێ یەک دەس تەقەلا بدا ،وپەیوەندیش بۆنە چەنی گردو ناوەندەکا جینۆسایدی سەرانسەرو جەهانینە، هەرپاسە پێشنیار بەزکەراوە سەرو ئاست و نەتەوە یۆگرتەکا ئەمیندارێ گشتی پەی جینۆسایدی نریۆرە.\nداخەم مەشۆ هەتا ئیسە جینۆساید نەتەوەو کوردی بەردەواما،ساڵە 3/8/2014 شەنگال جینۆساید کریا ،ئیسایچ دەولەتو تورکی جینۆساید بەرۆ راوە جە شارەکا جزیرەی و ئامەدی تائیسا زیاتر جە 360 کەسێ مەدنی کوشینێ، هەەرپاسە چەتەکی داعشیچ پارۆن تائیسە چند جارێ بەجەکی کیمیایی سەنگەرکا پێشمەرگەیشا بۆمباران کەردەن ،تازەترین سا بۆمبارانو شارو تازەی جە پاریزگاو کەرکوکی بێ، کەیەرێ کەسێ گیانشا بەخشا و نزیکە شش سەد کەسا زەخمینێ بیینێ.\nئێمە ئەجێما دماو هەلەبجەیو ئەنفالی ئیتر جینۆساید و کوردی مدرۆ،بەلام پاسە نەبی،هۆکارێش فرێنێ، کەمتەرخەمی وێماو ،بێ ئەخلاقی فیسپەگای جەهانی و دەولەتە زل هێزەکا پاسەش کەردەن جینۆساید و تاوانەو جەنگی بەردەوامیش بۆنە .\nئاشتی و ئارمی پێوەرژیوای بەدی نمێ هەتا تاوانبارا جینۆساید وهەڵەبجەی سزا و وێشا هۆر نەگیڕا، جەنی ئانەیچ مەشۆ قەرەبوو مادی و مەعنەوی قوربانیا و ڕۆزگاربیا ئی تاوانیە کریۆوە، هەتا دنیێوە پەڕ ئاشتیەو دور جە جەنگو جەڵەبەی و کوشتەی دروسە کەرمێ.


مارك ئیسپر بناسە ترەمپ وەزیری بەرگری نوێی دەستنیشان كرد – تۆڕی میدیایی خەڵک\n2019/06/22 - 11:17 AM\nدوای ئەوەی پۆستی وەزیری سوپای لە ئیدارەی ئەمریكادا بەڕێوەبرد كە ئەركی پیشەسازییە بەرگرییەكان، مارك ئیسپر لە جێگەی پارتریك شاناهان كە بۆستەكەی بە وەكالەت بەڕێوەدەبرد، لە پۆستی وەزیری بەرگری ئەمریكادا دەستنیشان كرا.\nكۆشكی سپی ڕایگەیاند، سەرۆكی ئەمریكا مارك ئیسپری وەك وەزیری بەرگری دەستنیشتن كرد، ئەمەش دوای چەند كاتژمێرێك لە ڕاگەیاندنی هەڵوەشاندنەوەی لێدانە سەربازییەكان لە ئێران بەر چەند خولەكێك لە جێبەجبێكردنی، لەلایەن دۆناڵد ترەمپەوە.\nبەپێی ماڵًپەڕی (پۆلیتیكۆ)ی ئەمریكایی، ئیسپر دەرچووی ئەكادیمیای (وێست پۆینت)ی سەربازییە لە نیویۆرك.\nهەر بەپێی ماڵپەڕەكە”ئیسپر لە مانگی تشرینی دووەمی 2017وە لە پۆستی وەزیری سوپادا بووە، دوای ئەوەی پێشتر بۆ ماوەی حەوت ساڵ لە گروپی رایتیون بۆ پیشەسازییە بەرگرییەكان كاریی كردووە.\nمارك ئیسپری تەمەن 55 ساڵ، وەك ڕاوێژكاریی ئاسایشی نەتەوەیی لە كۆنگرێس كاریی كردووە و پسپۆڕە بووە لە لیژنەی پەیوەندییەكانی دەرەوە لە ئەنجومەنی پیران.\nئەمریكادۆنالد ترەمپوەزیری بەرگری ئەمریكا


هێڵی یەكەمی سەركردایەتی داعش درزی گەورەی تێدەكەوێت\nلەگەڵ شكستە سەربازییە یەك لەدوای یەكەكانی داعش، ناكۆكی قووڵ دەكەوێتە نێوان سەركردەكانی ئەو رێكخراوەوە.\nسەرچاوەیەكی ئەمنی باڵا تایبەت بە (هەواڵ)، رایگەیاند:"ناكۆكی لە نێو خەتی یەكەمی سەركردەكانی داعش لە قولبونەوەدایە"، ئەمەش هاوكاتە لەگەڵ ئەو گرژی و پێكدادانە چەكدارییە لە دووەم رۆژی جەژن لە نێوان فەرماندەكانی داعش لە سنوری ناحیەی عەباسی سەر بە قەزای حەویجە روویدا.\nئەو سەرچاوەیە، ئاشكراشیكرد:"لە دوای بێسەروشوێن بوونی كوڕی والی حەویجە كە دەكاتە ئامری ئەمنی قەزاكە، ناكۆكیەكان تەقیونەتەوە".\nپێشتر بەهۆی كوژرانی رەشید مجید سرای ئەلمەفرەجی ناسراو بە ئەبو رەماح لە (24 / 6 / 2017) ناكۆكی نێوان سەركردە حەویجەیەكانی داعش و سەركردە دیالەییەكانی داعش سەریهەڵدا.\nئەو سەرچاوەیە، راشیگەیاند:"ناكۆكیەكان لە نێوان سەركردە حەویجەیی و سەركردەكانی پارێزگای دیالەیە تادێت زیاتر پەرە دەسەنێت".\nلای خۆشیەوە، لیوا هیوا عەبدوڵڵا، جێگری فەرماندەی میحوەری چواری هێزەكانی پێشمەرگە لە باشوری كەركوك، لە لێدوانێكیدا بۆ (هەواڵ)، رایگەیاند:"بەپێی زانیاریەكان لە ئێستادا قەزای حەویجە لەلایەن سەركردە حەویجەیەكان و ئەوانەی خەڵكی ناحیەی سلێمان بەگن بەڕێوەدەبردرێت".\nجێی وتنە، رۆژی پێنجشەممەی رابردوو لەلایەن چەند چەكدارێكی نەناسراوەوە، هێرش كرایە سەر ئۆتۆمبێلێكی چەكدارانی داعش لە گوندی عەیسەلانی سەر بەحەویجە.\n 2567 جار بینراوه\n7/8/2017 8:56:25 AM


حەمەسەعید حەسەن 03/05/2021\nرۆژنامەی ئەهرام لە ٢١ی سێپتێمبەری ١٩٥٩وە، ڕۆژانە بە زنجیرە، ڕۆمانی (منداڵانی گەڕەك)ی نەجیب مەخفووز (١٩١١- ٢٠٠٦) بڵاو دەكاتەوە. ئیسلامییەكان داوای ڕاگرتنی بڵاوكردنەوەی ڕۆمانەكە دەكەن، وەلێ موحەممەد حەسەنەین هەیكەلی سەرنووسەری ئەهرام، داواكەیان پشتگوێ دەخات و تەواوی ڕۆمانەكە بڵاو دەكاتەوە. كە لاپەڕە ئەدەبییەكەی ڕۆژنامەی جەمهوورییە باس لەوە دەكات، گوایە ڕۆمانەكە كوفری تێدایە، ئیدی كێشە بۆ منداڵانی گەڕەك دروست دەبێت.\nئەوانەی لە ڕوانگەیەكی ئایینییەوە ڕۆمانەكەیان دەخوێندەوە، پێیان وابوو، كارەكتەری باپیرە (جەبەلاوی) چونكە بە گوێرەی ڕۆمانەكە زۆر پیرە و خۆی دوورەپەرێز ڕادەگرێت، كەواتە زاتی خودایە! بە مەرجێك هیچ بەڵگەیەكی قایلكەر نییە بۆ ئەوەی باپیرە، ڕەمز بێت بۆ خودا. یان دەیانگوت، كارەكتەری ئەدهەم، ئادەمە و كەسایەتیی ( ئیدریس)ـیش، ئیبلیسە، تەنیا لەبەر ئەوەی ئەو ناوانە لە یەكدییەوە نزیكن، یان كارەكتەری ڕەفاعە، مەسیحە، بەو پاساوەی خودا مەسیحی بۆ ئاسمان (ڕەفع) كردووە.\nنەجیب مەحفووز لەسەر خواستی دەسەڵات، ئامادە دەبێت، گوتوبێژ دەربارەی ڕۆمانەكە لەگەڵ پیاوانی ئاییندا بكات، وەلێ ئەوان هیچیان لە كات و شوێنی دیاریكراودا ئامادە نابن. كارەسات ئەوەبوو، ئەگەر ئەزهەر گوتبای، لەو ڕۆمانەدا سووكایەتی بە زاتی خودا كراوە، ئیدی خەڵكە عەوامەكە بڕوایان دەكرد. شیاوی گوتنە هیچ بەڵگەنامەیەكی نووسراوی ئەزهەر نییە، ڕۆمانەكە بە دژایەتیكردنی ئیسلام تۆمەتبار بكات.\nلە ساڵی ١٩٩٤دا كاتێك سی و پێنج ساڵ بەسەر بڵاوبوونەوەی منداڵانی گەڕەكدا تێپەڕیبوو، ئەوسا ئیسلامییەكان لەسەر ئەو ڕۆمانە هەوڵی تیرۆركردنی نەجیب مەخفووزیان دا. ناسر بە دەستێكی ئاسنین لە ئیخوانی دەدا، وەلێ سادات هێندە نازی هەڵگرتن، تا لە ١٩٨١دا زەفەریان لێ هێنا و كوشتیان. سەرەتای ساڵانی هەشتای سەدەی ڕابردوو كە سەروەختی هەڵكشانی ئیخوان بوو، فەتوای كافراندنی نەجیب مەحفووز درا. ساڵی ١٩٨٨ كە تێیدا نەجیب مەحفووز خەڵاتی نوبێڵی وەرگرت، ڕۆمانی ئایەتە شەیتانییەكانی (سەلمان ڕوشدی)یش تازەكی بڵاو كرابووەوە.\nچونكە ئەوی نۆبێڵ وەربگرێت، ئیدی دەتوانێت بە ناوی هەموو مرۆڤایەتییەوە بدوێت، بۆیە ئەوە ئەركی نەجیب مەحفووز بوو، دەربارەی حەڵاڵكردنی خوێنی سەلمان ڕوشدی قسەی هەبێت، بەو بۆنەیەوە نووسەری ڕۆمانی منداڵانی گەڕەك دەڵێت: (نووسەر مافی ئازادیی بیروڕا دەربڕینی هەیە و پێویستە تەنیا بە فیكر بە گژ فیكردا بچینەوە، نەك بە گولـلە یان شمشێر. حەڵاڵكردنی خوێنی خەڵكی، دژی یاساكانی نێودەوڵەتی و پرەنسیپە ئینسانییەكانە. لە سەدەكانی ڕابردوودا سەدان كتێب لە دژی ئیسلام نووسراون، بەڵام ئیسلام لاواز نه‌بووه، كتێبێك با زۆر گرنگیش بێت، ناتوانێت ئایینێك بهەژێنێت. وەك چۆن كوشتن تاوانە، هاندانی كەسانی دیكەیش بۆ كوشتنی ئەم و ئەو، هەر تاوانە. باشترین ڕێگە ئەوەیە ڕۆمانەكەی سەلمان ڕوشدی لێك بدرێتەوە و وەڵامی ناوەڕۆكەكەی بدرێتەوە. ئەگەر سەلمان ڕوشدی، بێ ئەوەی كەس گوشاری بخاتە سەر، هەستی كرد بە هەڵەدا چووە، جێی خۆیه‌تی داوای لێبوردن بكات.)\nكە لە ساڵی ١٩٨٨دا مەحفووز خەڵاتی نۆبێڵ وەردەگرێت، ئیسلامییە توندڕۆكان هێندەی تر بەو ڕێزلێنانە جیهانییە دەهری دەبن. ئەوانێك كە شەیدای تاریكیین، بەو ڕووناكییەی دەخرێتە سەر مەحفووز، هاوكێشی لە دەست دەدەن. نەجیب مەحفووز كەسێكی هێمن و ئاشتیخواز بوو، حەزی لە ڕووبەڕوو بوونەوە نەبوو، بەڵام لە بواری نووسیندا كەسێكی بوێر بوو، نووسینەكانی ژیانیان لێ دەچۆڕا و لە ڕاژەی نوێبوونەوەی ژیاندا بوون. لە ٢٢ی فێبریوەریی ١٩٨٩دا، (نوور) كە ڕۆژنامەیەكی ئیسلامییەكان بوو، دەنووسێت: (نەجیب مەخفووز و سەلمان ڕوشدی دوو ڕووخساری یەك دراون. سەلمان ڕوشدی شاگردی نەجیب مەحفووزی نووسەری ڕۆمانی منداڵانی گەڕەكە و هەردووكیان خۆیان بە شەیتان فرۆشتووە.) ئیسلامییەكان بە درێژایی ساڵانی ١٩٨٨ و ١٩٨٩ لە مینبەری مزگەوتەكانەوە خەریكی هەڵڕشتنی ژار بوون، نوێژی هەینی نەبوو شێخ عەبدولحەمید كوشك یان شێخ عومەر عەبدولڕەحمان، نەجیب مەحفووز بە كافر لە قەڵەم نەدەن و داوای پەڕاندنی ملی نەكەن.\nشێخ عومەر عەبدولڕەحمان دەیگوت: (سەلمان ڕوشدی و نەجیب مەحفووز هەڵگەڕاوەن، ئەوی خراپ باسی ئیسلام بكات، هەڵگەڕاوەیە و ئەگەر تۆبە نەكات، پێویستە بكوژرێت. ئەگەر وەختی خۆی نەجیب مەحفووز لەسەر منداڵانی گەڕەك كوژرابا، سەلمان ڕوشدی زاتی نەدەكرد، ئایەتە شەیتانییەكان بنووسێت.) ڕێژنەی بارانی فەتوا هەر بەردەوام دەبێت، تا لە ١٤ی ئوكتۆبەری ١٩٩٤دا هەوڵی كوشتنی نەجیب مەحفووز دەدرێت. شێخ غەزالی هەر ئەو سەروەختە گوتبووی: (عەبدولحەمید كوشك نەزانە و عومەر عەبدولڕەحمانیش كەسێكی نەخۆشە، ئەگەرنا، ئەوانە دەبوو بزانن كە پەیامبەر(د.خ) فەرموویەتی: ئەگەر كەسێك بە برای خۆی گوت، تۆ كافریت، بەوە یەكێكیان كافر دەبێت.)(*)\nزانای ئایینی و بیرمەندی ناسراو د. محەممەد سەلیم ئەلعەوا، دوای هەوڵی تیرۆركردنی مەحفووز، گوتی: (جیاوازیی بیروڕا، ئەو مافە بە كەس نادات، پەلاماری كەسێكی دیكە بدات، پەلاماردانی ئەم و ئەو لەسەر بیروڕا، هیچ دابونەریت و پرەنسیپ و شەرعێك قەبووڵی ناكات. ئیسلام خوێنڕشتنی حەرام كردووە، بە چاوپۆشین لەوەی، ئەوی بەر پەلامار دەكەوێت، موسڵمانە یان نا. ئەم حەرامكردنی خوێنڕشتنە بە ئاشكرا بە گوتاری ماڵئاوایی پەیامبەرەوە (د.خ) دیارە. ئەوی ئەو سنوورە ببەزێنێت، وەك ئەوە وایە لە خودا یاخی بووبێت. دڵی نەجیب مەحفووز هێندە گەورەیە، جێی هەموو مرۆڤایەتيی تێدا دەبێتەوە و پێویستە هەموو عەرەب شانازیی پێوە بكەن.) ئەو زانا ئایینییە ڕاستەقینەیە سەبارەت ڕۆمانەكەیشی گوتوویەتی: (منداڵانی گەڕەك ڕۆمانێكی نەمرە، بە شێوازێكی ئەدەبیی باڵا، باس لە خەم و خولیای ئینسان دەكات و هیچ سووكایەتییەكی بۆ ئیسلام تێدا نییە.)\nنەجیب مەحفووز دەڵێت: (نووسینەكانم كۆن و تازەیان، پشت بە دوو ژێدەر دەبەستن، ئیسلام که سەرچاوەی خێر و خۆشییە و زانست كە هەوێنی پێشكەوتنە، منداڵانی گەڕەكیش كە كەسانێك بە هەڵە لێكیان داوەتەوە، هەر لەو دوو سەرچاوەیەوە ئاو دەخواتەوە. كرۆكی ڕۆمانەكە بریتییە لەوەی نە ئایین بە تەنیا و نە زانست بە تەنیا، هیچیان پێ ناكرێت، پێكەوە دەتوانن خزمەت بە ئینسان بكەن. منداڵانی گەڕەك كتێبێكی فیكری نییە، باس لە خودا و پەیامبەر بكات، ڕۆمانە، كارێكی هونەرییە وەك كەلیلە و دیمنە، پشت بە ڕەمز و خەیاڵ دەبەستێت و لەبەر ڕۆشناییی ڕاستییە دیرۆكییەكاندا، سەرنج نادرێت.) رەجا‌ء نەققاش دەڵێت: (وەك چۆن ئیسلام لای (محەممەد ئیقبال)ی ( ١٨٧٧ـ ١٩٣٨) شاعیری گەورەی پاكستان، بریتیبوو لە سۆسیالیزم و بڕوابوون بە خوا، لای نەجیب مەحفووزیش ئیسلام بریتییە لە بڕوابوون بە خوا و بە زانست. لێكدانەوەی ئەدەب لەبەر ڕۆشناییی ئاییندا هەڵەیەكی ترسناكە، ئاخر بەو پێوانەیە، دەبێت كەس داستانی ئەلیادە كە تێیدا باس لە فرەخوداوەندی هەیە، نەخوێنێتەوە.)\nئەنوەر جوندی كتێبێكی هەیە، بە ناونیشانی (تەها حوسەین لە تەرازووی ئیسلامدا،) تێیدا دەڵێت: (تەها حوسەین كافرێكی مولحیدی مورتتەدە و جاسووسی فەڕەنسایشە.) هەر ئەو ئەنوەر جوندییە پێی وایە: ڕۆمان با تێیدا سووكایەتی بە ئیسلامیش نەكرابێت، هەر نووسین و خوێندنەوەی حەرامە، چونكە هونەرێكی ئیمپریالییە.)(**) ئەوەی زیاتر لە نیو سەدە بەر لە ئێستا لە میسر ڕووی دەدا، ئەوەی زیاتر لە نیو سەدە بەر لە ئێستا ئیخوانەكانی ئەوێ دەیانكرد، وا خەریكە لە كوردستان دووبارە دەبێتەوە، ئەوە نییە ئیسلامییەكانی ئێرەیش، داوای پێكهێنانی كۆمیتەی داكۆكیكردن لە ئیسلام و پشكنینی بیری نووسەران دەكەن! ئەوە نییە بۆ دادگاییكردنی نووسەرانی ئازادبیر خۆیان هەم دوژمن و هەم دادوەریشن! ئەوە نییە پێش ئەوەی مۆڵەت بدەن، فڵان نووسەر داكۆكی لە خۆی بكات، بە تاوانكار نێوزەدی دەكەن!\nئەگەر سنوور بۆ ئەو ئیسلامییانە دانەنرێت کە بەردەوام خەریكی پێشێلكردنی مافی مرۆڤ، كۆت و پێوەندكردنی ژن، كەویكردنی بیری ئازاد، بڕینی زمانی نووسەران و ناشیرینكردنی نیشتمانن، ئەوا هاکا هەژموونی خۆیان بە تەواوی بەسەر كۆمەڵدا سەپاند و جێیان بە دەسەڵاتی سازشکار لەق کرد و شوێنیان گرتەوە.\n(*) من قال لاخیە یا كافر فقد با‌ء بها أحدهما.\n(**) رجا‌ء النقاش، نجیب محفوظ واولاد حارتنا (مقالات رجا‌ء النقاش) كتاب دبي الِثقافیه ١٦ فبرایر ٢٠٠٨ دبي.\nمه‌سرور بارزانى جه‌خت له چاره‌سه‌ركردنى کێشە هەڵپەسێردراوەکانی نێوان هەرێمی کوردستان و حکوومەتى عێر


ئەمەریکا لە نزیکەوە چاودێری هەنگاوەکانی چین دەکات\nبەرپرسێکی باڵای لەشکری ئەمەریکا گوتی واشنتن لە نزیکەوە سەرنج دەخاتە سەر هەوڵەکانی چین پەیوەست بە بنیاتنانی جبەخانەی لەشکری خۆی، ئەمەش وێڕای ئەوەی لۆید ئۆستنی وەزیری بەرگری ئەمەریکا ڕەتیکردەوە ئاماژە بەو راپۆرتانە بکات کە باس لەوەدەکەن چین دوو مانگ لەمەو بەر هەنگاوێکی گرنگی ناوە بە تاقیکردنەوەی موشەکی ڕەوت خێراتر لە دەنگ.\nوەزیری بەرگری ئەمەریکا لۆید ئۆستن لە میانەی سەردانەکەی رۆژی دوو شەممەیدا بۆ تبلیسی پایتەختی جۆرجیا بە پەیامنێرانی گوت پێشکەوتنەکانی لەشکری چین بابەتێکی جێگای نیگەرانییە.\nوەزیری بەرگری ئەمەریکا بەبێ ئەوەی وردەکاری زیاتر لەو بارەیەوە بدات گوتیئێمە لە نزیکەوە چاودێری چین دەکەین لە بواری بەرهەمهێنانی بۆ خۆپڕچەککردن هەروەها توانا پێشکەوتووەکانی و سیستمەکانی کە تەنها ئاستی گرژییەکان لە هەرێمەکەدا زیاددەکەن.\nئەوەی جێی ئاماژەیە، رۆژنامەی فاینانشڵ تایمز رۆژی یەکشەممە ئەو هەواڵەی بڵاوکردەوە کە چین لە مانگی هەشتدا موشەکێکی توانای ناوکی خێراتر لەدەنگی تاقیکردووەتەوە، بەڵام چین رۆژی دوو شەممە نکوڵی کرد لەوەی کە ئەو تاقیکردنەوەیەی ئەنجامدابێت و دەڵێت لە ڕاستیدا چین کەشتییەکی واڵایی ئاسمانی کە بەکاردەهێنرێتەوە تاقیکردەوە.


سەعید کاکەیی: دادگاییکردنی ئەندامانی ئەنجومەنی کۆمسیاران ڕوودەدات – دەنگی کورد\nماڵەوە/هەواڵ/کوردستان/سەعید کاکەیی: دادگاییکردنی ئەندامانی ئەنجومەنی کۆمسیاران ڕوودەدات\nسەعید کاکەیی: دادگاییکردنی ئەندامانی ئەنجومەنی کۆمسیاران ڕوودەدات\nسەعید کاکەیی ئەندامی ئەنجومەنی کۆمسیاران ڕایگەیاند، دادگایی كردنی ئه‌ندامانی ئه‌نجومه‌نی كۆمسیارانی سه‌ربه‌خۆی هه‌ڵبژاردنه‌كانی عێراق به خۆشیه‌وه هه‌ر ڕووده‌دات به‌ڵام ئه‌وه له‌سه‌ر كات ماوه‌ته‌وه كه‌ی دادگا بڕیارده‌دات.\nناوبراو بە دەنگی ئەمریکای وتووە، ئه‌وه‌ی له‌هه‌ڵبژاردنه‌كاندا ڕوویدا نه‌ك پێشێلكاری به‌ڵكو تاوانی هه‌ڵبژاردن بوو، ده‌شڵێت "جۆرێك له‌سه‌ر لێشێواوی به ئه‌ندامانی ئه‌نجومه‌نی كۆمسیارانه‌وه دیاره بۆیه ڕۆژمان گه‌یشت به‌م ڕۆژه."\nسەعید کاکەیی كۆمسیۆنی باڵای سه‌ربه‌خۆی هه‌ڵبژاردنه‌كانی عیراقی تۆمه‌تباركرد به كه‌وتنه‌وه‌ی ئاگره‌كه‌ی كۆمسیۆن و وتی "من به‌ش به‌حاڵی خۆم كۆمسیۆن به‌به‌رپرس ده‌زانم له‌كه‌وتنه‌وه‌ی ئه‌و ئاگره چونكه ئاگره‌كه له‌ناوه‌وه‌ی كۆگاكه كه‌وتووەته‌وه كه كۆمسیۆن به‌رپرسه له‌پاراستنی ئه‌منییه‌ت و ئاسایشی ئه‌و كۆگایانه."\nوتیشی " ئه‌و هه‌شت ئه‌ندامه به‌ڕێزه‌ی كۆمسیاران به‌ڕاستی له هه‌ڵسوكه‌وتی یاسا و ئیداره تێناگه‌ن."


لە سلێمانی گەنجان بە ئومێدەوە دەڕواننە رۆژی گشتپرسی\nلەلایەن سامان بەشارەتی 12/8/2017\nپرسی گشتپرسی باشووری کوردستان کە بڕیارە رۆژی 25 ی مانگی 9ی ئەمساڵ بەڕێوەبچێت بووەتە باسى گەرمی هاونیشتیمانیان له نێو ماڵ و شوێنەگشتییەکان. بەشێک لە گەنجانی شاری سلێمانی بە تایبەت ئەوانەی کە بۆ یەکەم جارە روو لە سندووقەکانی دەنگدان دەکەن دەڵێن ، دڵخۆشین کە یەکەمین دەنگدانمان بۆ سەربەخۆیی کوردستانە.\nئەو گەنجانە هەروەها دەڵێن ، سەرەڕای گلەییان لە حکومەت به‌ڵام له به‌ر ئه‌وه‌ى كورد تا هه‌تایه له ژێرده‌سه‌ڵاتى به‌غدا نه‌مێنێته‌وه رووده‌كه‌نه سه‌ر سندووقى ده‌نگدان و به ده‌نگى خۆیان داهاتووى خۆیان ده‌نووسنه‌وه.\nپێشه‌وای ته‌مه‌ن 18 ساڵ له ئێستاوه رۆژهكان ده‌ژمێرێت تا 25-9 بۆ ئه‌وه‌ى ده‌نگبدات، چونكه ئه‌و یه‌كه‌م ساڵیەتى بچێته سه‌ر سندووقه‌كانى ده‌نگدان ، ئەو ده‌یه‌وێت بەو ده‌نگە خه‌ونه له مێژینه‌كه‌ى كورد وه‌دى بهێنێت.\nپێشه‌وا فه‌رهاد، هاونیشتیمانى دانیشتووی سلێمانی بە تۆڕی میدیایی رووداوی راگەیاند: "من ئه‌مساڵ یه‌كه‌م ساڵمه كه ده‌نگ ده‌ده‌م ، ده‌نگیش به گشتپرسى ده‌ده‌م بۆ سه‌ربه‌خۆیى كوردستان و جیابوونه‌وه له عێراق".\nباسى گەرمی هاونیشتیمانیان له نێو ماڵ و شوێنە گشتییەکانیش پرسی گشتپرسییه، سۆز و هیران دوو هاوڕێى لێك دانه‌بڕاون و ئێستا لە هەژدەیەمینی تەمەنیاندان و یەکەمجارە مافی ده‌نگدانیان هه‌بێت، وه‌ك خۆیان ده‌ڵێن دڵخۆشین کە یەکەم دەنگدانی ئێمە بۆ جیابوونەوە لە عێراق دەبێت.\nسۆز فه‌رهاد ، هاونیشتیمانى دانیشتووی سلێمانی بە تۆڕی میدیایی رووداوی راگەیاند: "بۆ یه‌كه‌م جاره ده‌نگ ده‌ده‌م به گشتپرسى بۆ ئه‌وه‌ى له عێراق جیا ببینه‌وه هه‌نگاو بنێین بۆ سه‌ربه‌خۆیی كوردستان".\nهیران عومه‌ر، هاونیشتیمانى دانیشتووی سلێمانی بە تۆڕی میدیایی رووداوی راگەیاند: "كورد نه‌هامه‌تى زۆرى چه‌شتووه بۆیه من به خۆشحاڵییه‌وه ده‌ڕۆم بۆ ده‌نگدان و ده‌نگ به گشتپرسى ده‌ده‌م بۆ ئه‌وه‌ى ئیتر عه‌ره‌ب حكومداریمان نه‌كات".\nهه‌رچه‌نده به‌شێك له گه‌نجانى شارى سلێمانى توڕه‌ن و گله‌ییان له ده‌سه‌ڵاتى خۆماڵى هه‌یه، به‌ڵام له به‌ر ئه‌وه‌ى كورد تا هه‌تایه له ژێرده‌سه‌ڵاتى به‌غدا نه‌مێنێته‌وه رووده‌كه‌نه سه‌ر سندووقى ده‌نگدان و به ده‌نگى خۆیان داهاتووى خۆیان ده‌نوسنه‌وه.\nهه‌ور عومه‌ر، هاونیشتیمانى دانیشتووی سلێمانی بە تۆڕی میدیایی رووداوی راگەیاند: "ده‌نگى من بۆ گشتپرسى به به‌ڵێیه، هیوادارم هه‌موو كه‌سێك بچێت بۆ ده‌نگدان بۆ ئه‌وه‌ى ده‌نگ بدات به جیابوونه‌وه له عێراق".\nبه به‌شداریی گه‌نجان له گشتپرسییه‌كه‌ى 25ى ئه‌یلوول گەنجان هەنگاو بۆ ئەو خەونە دەنێن کە ئه‌و وڵاتینامه‌یه‌ى له گیرفانیدایه بیدەنەوه به‌ڕووی ئەو عێراقه‌دا كه کوردستانیانی تێدا ، ئه‌نفال و كیمیاباران و مووچه‌بڕكراوه.\n2658 ژمارەی بینین


نووچە نێت | ڕاستگۆیی بێ لایەنی| مۆدێلی حکومڕانی چینی\nمۆدێلی حکومڕانی چینی\nJune 2021 26 - 17:45:30\nئایا وڵاتانی ڕۆژهەڵاتی ناوەڕاست دەتوانن مودێلی حوکمڕانی چینی لە وڵاتانی خۆیان جێبەجێ بکەن؟ پێدەچێت جۆری حوکمڕانی چینی، تایبەت بە ناوچەی ڕۆژهەڵاتی ئاسیایە و ڕۆژهەڵاتی ناوەڕاست بەستێنێکی لەبار بۆ جێبەجێکردنی ئەو مودێلە نییە. ئەوەش دەیان هۆکاری هەیە، بەڵام دوو هۆکاری سەرەکی و بنەڕەتی هەن کە بە باشی ڕەوتی هەڵکشانی ئابووری و حوکمڕانی باش و دڵخوازی چینی شرۆڤە دەکەن و دەری دەخەن بۆچی جێبەجێکردنی ئەو مۆدێلە لە ڕۆژهەڵاتی ناوەڕاستدا ممکین نییە. لەدرێژەدا ئاماژە بەو دوو هۆکارە دەدەین:\nیەکەم: هۆکاری یەکەم، بریتییە لە گۆڕانکاریی فکری جددی لە ناو دەسەڵاتداران و فراکسیۆنەکانی دامەزراوەی دەسەڵاتدار واتە حزبی کۆمۆنیستی چین. لەپاڵ ئەو هەستە ناسیونالیستییە بەهێزەی کە هەر لەمێژە لە چیندا هەیە، پیاوماقووڵانی حزبی کۆمۆنیست لە دەیەی ١٩٧٠دا، بە دڵنیاییەوە بەو ئەنجامە گەیشتن کە جیهانی واقیع ئەوە نییە دەسەڵاتدارانی کرێملین پێناسەی دەکەن. بە دروستی یان بە هەڵە، جیهان بە پێی سەرمایە، بەرهەمهێنان، تەکنۆلۆژیا، فێربوون و بازرگانی بەڕێوە دەبرێت. تا سەرمایە و زێدە (Surplus) نەبێت، فاکتەرە بنەماییەکانی تری هێز بێکەڵک دەمێننەوە. ئەگەرچی زنجیرەی پلە و پایەی حزبی کۆمۆیست هەر لە دەیەی ١٩٣٠وە و لە ڕۆژیاری گەنجێتی خۆیدا، لەسەر بنەمای دەمارگرژی کۆمۆنیستیی دامەزرابوو، بەڵام ناسیۆنالیزم و شارەزایبوون لە میتۆد و تیۆریدا بۆ تێگەیشتن لە واقیع، چینییەکانی بەرەوە ئاراستەیەک ڕاکێشا کە داهاتی ساڵانەی تاکی ئەو وڵاتەیان کە لە ساڵی ١٩٦٠دا کەمتر لە ١٠٠ دۆلار بوو، گەیاندە سەرەوەی ١٠٠٠٠ دۆلار لە ساڵی ٢٠٢١دا. ئەوە لە کاتێکدایە ژمارەى دانیشتوانەکەى دەگاتە ١.٤ ملیار کەس.\nئەگەر دەسەڵاتدارانی چین، شێوازی بیرکردنەوەی خۆیان نەدەگۆڕى و لۆژیکی هێزیان لە سیستەمی نێودەوڵەتیدا قەبووڵ نەدەکرد و لە ناوخۆدا یەکیان نەگرتبا و پێکەوە هەڵیان نەکردبا، ئێستا وڵاتەکەیان نەدەبووە جەمسەری ئابووری و سیاسەتی جیهان. لە پاڵ تێڕوانینی ڕیالیستی دەسەڵاتداراندا، خۆ بە بەرپرسیارزانینی دەسەڵاتدارانیش تایبەتەمەندییەکی تری ئەو وڵاتەیە، کە هەر لە کۆنەوە لە داڵانەکانی هێز و بیرۆکراسی ناوەندگەرای ئەو وڵاتەدا باو بووە. بەرپرسیاریێتی لە قوتابخانەی کۆنفۆشیۆسدا پێگەیەکی تایبەتی هەیە. دنگ شیائۆپینگ لە لە ناو حزبەکەی خۆیشیدا چەندین جار ئاماژەی بەوە کردبوو کە حوکمڕانی بەسەر یەک ملیار هاووڵاتی هەژاردا هەرگیز شانازی نییە. ئەوەی کە دەسەڵاتدارانی چینی بەرەو کۆدەنگی ڕاکێشا، "تێگەیشتنی هاوبەش لە هەلومەرج و ڕاستییەکانی ناوخۆ و دەرەوەی سنوورەکان بوو"، چونکە حوکمڕانی تەنیا یەک پێناسەی ژیرانەی هەیە: ئەوپەڕی کەڵکوەرگرتن لە تواناکانی بەردەست و لە جیهانی واقیع.\nهەندێ جار کۆمەڵگە، خاوەن ڕێکخراو و سیستەمی حزبییە و لە ڕێگای ئەو ڕێکخستنانەوە گفتوگۆ لەگەڵ حکومەت دەکات، لەسەر فکر و بڕیاری دەسەڵاتداران کاریگەری دادەنێت، وەک بەریتانیا، ئەمریکا، سویسڕا و نەرویج. بەڵام لە وڵاتانی جیهانی سێیەم کە کۆمەڵگە ڕێکخراو نییە و ڕێگای ڕێکخستن بە کۆمەڵگە نادرێت یان لە بنەڕەتدا کۆمەڵگە فێری کولتووری ڕێکخستن نەکراوە، گۆڕان و هیوا بۆ گۆڕانکارییەکان پێویستی بە تێگەیشتن و دەرککردن و توانای دروستکردنی کۆدەنگی لە لایەن دەسەڵاتدارانی ناو حکومەتەوە هەیە. لەو جۆرە وڵاتانەدا، کەسێک وەک نیلسۆن ماندێلا، ماها تیرمحەمەد، ماهاتما گاندی یان چوئێن لای پەیدا دەبن و کۆدەنگی بۆ بیرۆکانی خۆیان لە ناو هەموو فراکسیۆنە جیا جیاکاندا دروست دەکەن و بە یارمەتی فکر، بە هزر و خوێندنەوەکانی ڕابردوو، گۆڕانکاریی دێننە ئاراوە.\nفکر و میتۆدی نوێ بە بێ تێگەیشتن لە "واقیع" ممکین نییە. ئەو کاتەی ترەمپ بووە سەرۆک کۆمار، دەستبەجێ دژایەتی ڕێککەوتنی نەفتا (NAFTA)ی کرد و گوتی: دەبێ هەمدیسان لە سەرەتاوە گفتوگۆ و ڕێککەوتن بکرێت. حکومەتی مەکسیک لە بەرانبەر ترەمپدا خۆڕاگری و مشتومڕی نەکرد، ئەوە هەڵوێستێکی ژیرانە بوو، ڕابەرانی ئەو وڵاتە لە تۆڕی تویتەردا هیچ تویتێکیان بڵاو نەکردەوە کە گاڵتە بە تیمی ترەمپ بکەن، لێدوانی بەگوڕوتینین نەدا و هەڕەشەیان لە کۆشکی سپی نەکرد، بەڵکو خێرا پێداچوونەوە و گفتواگۆین قبووڵکرد. دوای شەش مانگ گفتوگۆ، لایەنەکان ڕێککەوتن و ڕێککەوتننامەی نەفتا دوای هەندێ پێداچوونەوە گۆڕدرا بۆ ڕێککەتننامەی ئەمریکا- مەکسیک- کەنەدا. ئێستا مەکسیک وەک پێشتر ساڵانە زیاتر لە ٦٠٠ ملیار دۆلار لەگەڵ ئەمریکا ئاڵوگۆڕی بازرگانی دەکات. سیاسەتوانانی ژیر و ئاوەزمەندی مەکسیک لەوە تێگەیشتن کە بە تایبەت لە سەردەمی (تیلەرسۆن)دا، ترەمپ هەوڵی ئەوەی دەدا خۆی بە کەسایەتییەکى زۆر جیاواز لە دیموکراتەکان بنوێنێ. ناوەڕۆکی باسەکە، ڕەزامەندی دەروونی بوو. سەرچاوەی زەینی و تیۆریکی شێوازی ڕووبەڕووبوونەوەی حەکیمانە و ژیرانەی مەکسیک لەگەڵ ئەو پرسە، ئەوە بوو کە ئەو ڕاستییە قبووڵ کرد، کە ترەمپ سەرۆک کۆمارە و وەک کەسێکی نەزان ناوی نەبرد.\nڕابەرانی مەکسیک و داودەزگای لێهاتوو و شارەزای وەزارەتی دەرەوەی ئەو وڵاتە کە بە وردی و بە شێوەیەکی قووڵ و واقیعبینانە لە ئابووری جیهان و سیاسەتی ئەمریکا تێدەگەن، نیشانیان دا دابینکردنی بەرژەوەندییە نەتەوەییەکان سەرەتا لە تێگەیشتن لە واقیع دەست پێدەکات. هەر بەو چەشنە، ڕابەرانی وڵاتی چینیش دوای ئەوەی ترەمپ بووە سەرۆک کۆمار گفتوگۆیان لەگەڵ کرد و هاوکات لەگەڵ ئەوەی لە گفتوگۆ دژوارەکاندا بەردەوام بوون، ڕێگرییان لەوە کرد کە پەیوەندییەکانی نێوان ئەمریکا و چین لەوە زیاتر تێک بچێ و ئاڵۆز بن.\nدووەم: هۆکاری دووەمی سەرکەوتنە ئابووری و سیاسییەکانی چین، بریتییە لە کولتووری گشتی و سەرچاوەگرتوو لە ئامۆژگارییەکانی کۆنفۆشیۆس. بە پێچەوانەی سیاسەت و کولتووری ڕۆژهەڵاتی ناوەڕاست کە تیایدا، لاساری، خۆخوازی، سازکردنی قارەمان، خۆسەری، خۆ بە حەق زانین (self-righteousness) و خۆخۆشەویستی (نارسیزم) شەپۆل لێدەدات، کولتووریی چینی، کولتوورێکی کۆمەڵایەتییە و لەسەر بنەمای وەفاداری بە کۆمەڵگە دانراوە. هەندێ لە تایبەتەمەندییەکانی ئەو کولتوورە بریتین لە: پێکەوە کارکردن، ڕاوێژکردن، هاوئاهەنگبوون، لەبەرچاوگرتنی بەرژەوەندییەکانی کۆمەڵ، ناوەندگەرایی، ڕێکوپێکی، متمانەپێکردن، هەستیاربوون بە نیسبەت کات، بێتەماحی و دڵتێربوون، جێبەجێکردنی ئەرکی خۆ بە دروستی، جێبەجێکردنی ڕێنوێنییە ئیدارییەکان، ئەمەکناسی، خێرایی لە جێبەجێکردنی ئەرکەکان، خۆ بە بەرپرسیارزانین، دان پێدانان بە پسپۆڕایەتی و شارەزایی تاکەکان. ئەو تایبەتەمەندیانە بەدەگمەن لە وڵآتانێک وەک میسر، سوریا، عێراق، یەمەن، لوبنان و ئەفغانستاندا دەبینرێن. بە بێ ئەو سەرمایە کۆمەڵایەتییانە، ڕەنگە چین نەیتوانیایە ڕێژەی بەرهەمهێنانی پوختنەکراوی نیشتمانی خۆی لە ٦٠ ملیار دۆلارەوە لە ساڵی ١٩٦٠وە بەرز بکاتەوە بۆ ١٤٣٠٠ ملیار دۆلار لە ساڵی ٢٠٢١دا یان نەیتوانیبایە لە ساڵی ٢٠٠١وە تا ٢٠٢١ قەبارەی ئابووری خۆی حەفت هێندە گەورەتر بکات. کۆمەڵگەی چینی کۆمەڵگەیەکی پلە و پایەیی، نوخبەگەرا و لەسەر بنەمای دابەشکردنی ئەرک و بەرپرسیاریەتییەکان دامەزراوە. لە کولتووری کۆنفۆشیۆسیدا هەندێ تایبەتەمەندی هەن کە ڕۆژئاواییەکان چەندین سەدەیە هەوڵی جێبەجێکردنیان دەدەن: زۆر پرسیار کردن، گوێگرتن، داوەری نەکردن و بڕیارنەدانی پێشوەختە، بێدەنگبوون، نەچوونە ناو بوارێکەوە کە کە مرۆڤ تیایدا شارەزا نییە (Functionalism) و وردبینی و کارامەبوون.\nتایبەتمەندییەکانی کولتووری کۆنفۆشیۆسی لە وڵاتی چیندا هەر لە کۆنەوە باون و ئەمڕۆکە وەک پێویستی و پێشمەرجی بەپیشەسازیکردنی وڵات، هەڵکشان و گەشەی ئابووری و ڕێکخستنی کارامەی کۆمەڵایەتی سەیر دەکرێن. بەڵام جێبەجێکردنی ئەو تایبەتمەندیە کۆنانە پێویستی بە تێگەیشتنی ڕیالیستی دەسەڵاتداران لە جیهانی واقیع هەبوو. ئەگەر چینییەکان لە ڕاستییەکانی جیهان تێنەگەیشتبان، ئەو سەرمایە کۆمەڵایەتییە کۆنفۆشیۆسیانە بێکەڵک دەمانەوە. بۆیە تێگەیشتن لە واقیعی ناوخۆی وڵات و جیهان لە لایەن دەسەڵاتدارانی چینەوە ٦٠٪ تا ٧٠٪ لە پێشکەوتنی ئەو وڵاتەدا کاریگەری هەبووە.\nجۆری حوکمڕانی وڵاتانی چین، کوریای باشوور، سەنگافورە، ڤێتنام و ئەندۆنزیا لە سی ساڵی ڕابردوودا دەرخەری ئەوەن "توانای فکری و تێگەیشتن لە ڕاستییەکان لە لایەن دەسەڵاتدارانەوە" بە بەراورد لەگەڵ "ناوەڕۆکی سیستەمی سیاسیی" وڵاتان، گرنگیی زیاتری هەیە. لە نیوەی دووەمی سەدەی نۆزدەهەمەوە و بە تایبەت لە ساڵانی ١٨٦٠ بە دواوە بوو کە دەسەڵاتدارانی ژاپۆن بە تێگەیشتنی ورد لە جیهانی واقیع، هێدی هێدی لە ڕێگای فێربوون لە هەموو وڵاتانەوە، وڵاتی خۆیان بەرەوە بەپیشەسازییبوون، هەڵکشانی ئابووری و بەتواناکردنی گەلی ژاپۆن ڕاکێشا. لەم دواییانەشدا، هەڵبژاردنی وڵاتانی کاندیدی ئەندامێتی کاتیی لە ئەنجومەنی ئاسایشی نێودەوڵەتی لە لایەن ئەندامانی کۆڕبەندی گشتیی نەتەوە یەکگرتووەکانەوە، دەرخەری ئەوە بوو وڵاتانی هەڵبژێردراو توانای ڕێژەیی ئابوورییان زیاتر بوو، بۆیە پێگەی نێودەوڵەتیشیان بەرزتر بوو. دەنگەکان ئەوەیان سەلماند: بڕازیل ١٨١ دەنگ، ئیمارات ١٧٩ دەنگ، گابون ١٨٣ دەنگ و ئێران ١ دەنگ.\nخوێندەوەی دروست بۆ داهاتوو، تێگەیشتن لە ئامار و داتاکان، دوورکەوتنەوە لە بڕیاردانی پێشوەختە و لە هەمووى گرنگتر تێگەیشتن لە واقیع و ئاگاداربوون لە پێداویستییە زانستی و سیستماتیکییەکانی جووڵە لە خاڵی A یەوە بۆ خاڵی B، دەبنە هۆی گۆڕانکاریی لە کۆمەڵگەدا.\nڕەنگە لە داهاتوودا، دەسەڵاتدارانی چین بە پشتبەستن بە واقیعبینی، بەو ئەنجامە بگەن کە هەبوونی ئازادی مەدەنی و سیاسی بۆ بەدیهێنانی کۆمەڵگەیەکی سەقامگیر و دەوڵەمەند، پێویستییەکی حاشاهەڵنەگرە و هەنگاو بە هەنگاو لە ڕێگای دروستکردنی سیستەمی حزبی و ڕێگەدان بە چالاکییەکانیان، مۆڵەتدان بە میدیای ئازاد، بەڕێوەبردنی هەڵبژاردنی ئازاد و ئاڵوگۆڕی ئاشتیخوازانەی دەسەڵات دیموکراسیش لە وڵاتەکەیاندا جێگیر بکەن.\nمەحموود سەریعولقەلەم: دکتۆرا لە پەیوەندییە نێودەوڵەتییەکان و مامۆستای زانکۆی بەهەشتی تاران.\nو: نووچە نێت\nرووسیا پێشنیازی پرۆژەیەکی تازە بۆ جێگرتنەوەی هێلی ئاوریشم و نۆکەندی سوێس دەکات\nئاستی بازرگانی چین لە ئەفریقیا بە ڕێژەی ٪40.5 بەرزبۆتەوە\nتالیبان: چین هاوبەشی سەرەکی ئێمەیە و کار بۆ بوژانەوەی ئابوریمان دەکات


پەرلەمان دامەزراوەیەکی تەشریعی گرنگە بۆ رێکخستنی کاروباری گشتی، ئەمە لە راستییە ئاشکراکانە و نابێت بە هیچ جۆرێک فەرامۆش بکرێت و بێ هەند وەربگیرێت. ئەم دامەزراوەیە پەیوەندیەکی ناوەندی لەگەڵ هەموو دامەزراوە و فەرمانگەکانی دەوڵەتدا هەیە، بەڵام هەمیشە ئەم پەیوەندییە لە هەڵکشان و داکشاندایە بە تایبەتی پەیوەندی بە حکومەتەوە.\nقسە و مشتومڕ و گفتوگۆیەکی بەردەوامی زۆر لەسەر ئەم پەیوەندییە سەرەکییە دەکرێت. هەرچەندە هەردوو دامەزراوەکە تەواوکەری یەکترن، بە مانای ئەوەی پرۆگرامێکی نیشتمانی لە هەردوو رووی تەشریعی و راپەراندوە جێبەجێ دەکەن، بەڵام هەمیشە لە پێشبرکێ و ململانێدان، هەندێ جار ئاستی دانپیانان بەرامبەر یەکتری دەکەوێتە بە پرسیار و گومان. یەکەمیان، وەک دامەزراوەیەکی تەشریعی، دەخوازێت دڵنیا بێت کە بڕیارەکانی جێبەجێ دەکرێن، و دووەمیان، وەک دامەزراوەیەکی جێبەجێکار، دەیەوێت پەرلەمان ئاگاداری ئالەنگارییەکان و چارەسەرەکان بێت کە دوچاری قەیران دەبێت.\nنەبوونی ئەو توانا یاسایی و تەکنیکییە لە ژیانی پەرلەمانیدا، لەلایەکەوە نەبوونی مێژوویەک و میراتێکی سیاسی و دەستووری لە نێو ژیانی پەرلەمانیدا دەگەیەنێت کە پەرلەمانتاران پێویستیان پێیەتی تا پشتی پێ ببەستن و لەهەمان کاتدا دەوڵەمەندی بکەن، لە لایەکی دیکەوە نەبوونی توانای کەسێتی دەگەیەنێت بۆ بیناکردنی یەکێک لە کٶڵەکە گرنگەکانی ژیانی دیموکراسی کە پەرلەمانە. بێگومان دەبێت لەهەمان کاتدا دۆخە گشتیەکە رەچاو بکەین تا ئاگاداربین تا چەند دەتوانین کاری تیا بکەین و چۆن.\nلە نووسینی رابردوودا، باسمان لە پێویستی بۆ پێداچوونەوە بە هەیکەل و پەیرەوی ناوخۆی پەرلەمان لە عێراق کرد، ئەم نووسینە وەک دەبینن تەرخانە بۆ هەندێ سەرنج و سەرەقەڵەم سەبارەت بە پەیوەندی و میکانیزمی کاری نێوان حکومەت و پەرلەمان. ئایا ئەو میکانیزمە ئاشکراو جێگیرە لە نێوان ئەم دوو دامەزراوەدا هەیە؟ ئایا راپۆرتی کارەکان لە حکومەتەوە بە ئاسانی و بەرێکوپێکی دەگاتە پەرلەمان؟ لە ژینگەیەکدا کە پڕ لە فشار و ململانێی سیاسی و بەرژەوەندی سیاسی و کەسێتی لە ئارادایە، چۆن گەرێنتی ئەوە بدەین کە راپۆرتەکان بە ناوەرۆکی دروستەوە دەنێرێن؟ دواتر لەوەش گرنگتر ئایا پەرلەمانتار لە کاری حکومەت دەزانێت؟ زۆر جار ئەمە دۆخە ئالۆزەکەیە، تا بتوانێت دایالۆگێکی "سیاسی پیشەیی" دامەزرێنێت. بیناکردنی ئەو جۆرە لە دایالۆگ و کاری سیاسی شارەزایی لە بڕگەکانی یاساکان و دەستوور و پرۆگرامە سیاسییەکان و سەرچاوە زانستییەکان بە زمانە زیندووەکانی جیهان و ئەزموون لە پرۆگرام و کاری حکومەت دەخوازێت، هەروەها هیلاکییەکی سەختی بەردەوام دەخوازێت.\nراستە، لە دونیای دیموکراسی جێگیردا، دەستەڵاتەکان دابەشکراوە لە نێوان پەرلەمان و حکومەت و دادگا، بەڵام هێستا گرفت هەر روودەدات بەهۆی ململانێی کەسێتی و جیاوازی بەرژەوەندی سیاسیەوە. ئەوەی جێگای سەرنجە و هەمیشە دەبێت لە کۆمەڵگەی پاش جەنگ ئاگاداریبین ئەوەیە ئەو دامەزراوە نوێیانە وەک خۆیان، وەک ئەوەی کە دەبێت هەبن کار ناکەن. لەم نێوانەشدا، رێکخستنی میکانیزمی پەیوەندی نێوان پەرلەمان و حکومەت لە خاڵە لاوازەکانە. لە دۆخی دیفاکتۆدا (واقیع حاڵدا) دونیا جیاوازە و پێویست بە بەرنامەی خێرای دەستبەجێ دەکات کە کەمترین سەرکێشی تێدا بێت.\nئەگەر هەندێک زیاتر رۆبچین بە سروشتی پەیوەندییەکەدا و لە کاری رۆژانەدا پەیوەندی نێوان وەزیرەکان و لیژنەی پەیوەندیداری پەرلەمان دەستنیشان بکەین. ئەرکی وەزارەتە کە پرۆژە و سیاسەتی گشتی لەبەر رۆشنای یاساکاندا دارێژێت. ئەگەر بکرێت ئەو کەسانەی کە دەکەونە دوو سەنگەری جیاوازەوە واتە پەرلەمان و حکومەت لە یەک ئاستی تێگەیشتن لە کارەکان و پرۆگرامەکان و هەمان باکگراوند و هەستی بەرپرسیاریەتیبن. بێگومان ئەمە داواکارییەکی نموونەییە، بەڵام ئەگەر پێشوەخت راهێنانێک بۆ دیسپلینکردنی رەفتارە سیاسی و ئیداری و دەوڵەتیدارییەکان هەبێت ئەو کەڵێنە گەورەتر نابێت و کار ناکاتە سەر پرۆگرامە جەوهەرییەکانی هەردوولا، یاخود ئەگەر پێشتر ئەرک و بەرپرساریەتییەکان لەسەر بنەمای پێداویستییەکان دارێژرابێت کەمتر پێکدادان روودەدات. بە مانایەکی دیکە بەر لە پراکتیزەکردنی کاری پەرلەمانی، دەبێت زەمینەسازی کرابێت و یاساکان بە شێوازێکی رۆشن دەستەڵاتەکانی دابەش کردبێت.\nهەمیشە بیناکردن لەسەر بیانکراو ئاسانترە وەک بیناکردن لە خاڵی سفرەوە. ئەوەش دۆخی هەمیشەیی ئێمە بووە. پرۆسەیەک لە ئارادا نەبووە کە سەبر سەبر خشتێک بخاتە سەر خشتێکی دیکە.


پاپا گەیشتە بەغدا - تۆڕی میدیایی خەڵک\nپاپا فرانسیس پاپای ڤاتیكان گەیشتە فڕۆكەخانەی نێودەوڵەتی بەغدا و لەلایەن مستەفا كازمی سەرۆك وەزیرانی عێراق و ژمارەیەكی دیكەی بەرپرسانی عێراق و جەماوەرێكی زۆری مەسیحییەكانەوە پێشوازی لێكرا.\nبڕیارە دوای گەیشتنی بە بەغدا پاپا سەردانی كۆشكی سەرۆكایەتی كۆماری عێراق بكات و لەگەڵ بەرهەم ساڵح سەرۆك كۆماری عێراقدا كۆببێتەوە و هاوكات لەگەڵ مستەفا كازمی سەرۆك وەزیرانیش كۆدەبێتەوە.\nبڕیارە پاپا سەردانی شاری نەجەف بكات و لەوێ سەردانی شوێنەواری شاری ئور بكات.\nهاوكات پاپا ماوەی 3 رۆژ لە عێراق دەمێنێتەوە و دواتر سەردانی هەرێمی كوردستانیش دەكات.\nلە بەغدا رێوشوێنێكی ئەمنی توند گیراوەتەبەر و هێزە ئەمنییەكان بڵاوەیان پێكراوە، هاوكات فڕۆكە جەنگییەكانی عێراق چاوەدێری ئاسمانی عێراق دەكەن لە كاتی گەیشتنی فڕۆكەكەی پاپا و نیشتنەوەی لە فڕۆكەخانەی نێودەوڵەتی بەغدا.\nشێخی زانكۆی ئەزهەر لە میسر لەبارەی سەردانەكەی پاپا بۆ عێراق دەڵێت: ئەو سەردانە هەڵگری پەیامی ئاشتی و یەكڕیزییە.\nپاپا فرانسیس پاپای ڤاتیكان لە تویتێكیدا لە تویتەر نووسی كە ئەمڕۆ بەرەو عیراق بەڕێدەكەوێت.\nپاپا دەڵێت: بەرەو عیراق بەڕێدەكەوم لە گەشتێك كە سێ ڕۆژ دەخایەنێت، دەمێكە خواستم بوو چاوم بەو گەلە بكەوێت كە چەرمەسەری زۆری بەسەرداهات.\nپاپای ڤاتیكان دەڵێت: داواكارم بە نوێژ هاوشانم بن لەو سەردانە، تا بە باشترین شێوە ئەنجام بدرێت و ئاكامی چاوەڕوانكراوی هەبێت.\nهاوكات لە هەرێمی كوردستان و عێراق ئامادەكاری تەواو كراوە بۆ پێشوازی كردن لە پاپا و لای خۆیەوە وەزارەتی دەرەوەی عیراق ڕایگەیاند، تەواوی ئامادەكارییەكانی ئەنجامداوە بۆ پێشوازی لە پاپا فرانسیس.\nئەم سەردانە لە حاڵێكدایە كە چەندین هێرشی تیرۆرستی و مووشەكی لەلایەن گروپە تیرۆرستییە توندڕۆكانی داعش و میلیشیا شیعەكانی نزیك لە ئێرانەوە لە هەرێمی كوردستان و شارەكانی دیكەی عێراق ئەنجامدراون.\nدەنگوباس هەبوو كە پاپا سەردانەكەی بۆ عێراق دوابخات بەهۆی خراپی رەوشی ئەمنییەوە، بەڵام لە لێدوانەكانیدا پاپا سوور بوو لەسەر سەردانەكەی بۆ عێراق.\nئامانج لە سەردانە مێژووییەكەی پاپا بۆ عێراق دووپاتكردنەوەی پێكەوە ژیان و ئاشتییە، وێڕای بەسەركردنەوەی مەسیحییەكانی عێراق كە لە دوای 2003وە دووچاری دەردەسەری زۆر بوونەتەوە و زۆرێكیان عێراقیان جێهێشتووە.\nبایدن دووهەم گورزی دژی میلیشا شیعەكان راگرت\nدانیشتنی هەڵبژاردنی سەرۆك كۆمار سازدەكرێت؟\nخەڵك- نازم شبلی، پەرلەمانتاری سەربەخۆ، پێشبینی دەكات دانیشتنەكەی پەرلەمانی عیراق بۆ هەڵبژاردنی سەرۆك كۆمار لە وادەی دیاریكراودا سازبكرێت و سەركەوتووبێت.…\nخەڵك یەكێتیی ئەوروپا تیمی چاودێری بۆ ھەڵبژاردنی پێشوەخت، ڕەوانەی عیراق دەكات. (زیاتر…)\n04 کانونی دووهەم 2022 4.20 pm\nخەڵك – وەزارەتی تەندروستی عیراق ڕایدەگەیەنێت، 318 حاڵەتی نوێی تووشبوون بە ڤایرۆسی كۆرۆنا تۆماركراوە، 326 كەسیش…\n29 کانونی دووهەم 2021 9.15 am\nخەڵك- دەسەڵاتدارانی ئەمنی لە لوبنان، دەستگیركردنی شەش عیراقی ڕادەگەیەنن كە هەوڵیلنداوە بەرەو وڵاتێكی ئەوروپایی…


زمان برین و تۆڵه‌و شه‌ره كورسی. ئه‌حمه‌د ره‌جه‌ب – Giareng\nزمان برین و تۆڵه‌و شه‌ره كورسی. ئه‌حمه‌د ره‌جه‌ب\nلە شه‌ممه - 22 09 2018\nبازاری هه‌ڵبژاردن زۆر گه‌رمه‌وه‌و، لێره ژنێك ( كاندیدی ) پارتی له سه‌ر ریبازی دیكتاتۆری رووره‌ش سه‌دام حوسه‌ێن باسی زمان برین  و، له‌وێ دوو سه‌رۆك ئێسلامی صلاح الدین به‌هاء الدین و، یه‌كێك به‌ناو عێلمانی ( عومه‌ری سه‌ید عه‌لێ) باسی تۆڵه سه‌ندندنه‌وه ئه‌كه‌ن.\nصلاح الدین به‌هاء الدین وه‌ك ئیخوانه‌كانی هاوشێوه‌ی له حه‌ماسی فه‌له‌ستینی و تاقمه‌كه‌ی محه‌مه‌د مورسی میسری و دواكه‌وتووه‌كانی تالێبان و پاكستان و عومه‌ر ئه‌لبه‌شیری سودان بیر ئه‌كاته‌وه‌و، مه‌گه‌ر خوێ نه‌بوو، له نامه‌كه‌ی بۆ خه‌لیفه‌ی دۆراو نووسی (خوا بتانپارێزێت)، ئه‌و ئه‌ردوكانه كه باكوری كوردستانی ته‌ختكردو، خه‌ڵكی سڤیلی بێتاوانی كوشت و هه‌زاران ئاواره بوون و، له ئێستادا خاكی باشوری كوردستانی داگیركردووه‌و، روون ئاشكرا ئه‌ڵێت هاتنمان بۆ ئه‌وه‌یه قه‌ندیل بگرین ( نه‌یخۆی تاڵه)، به‌ڵام عومه‌ری سه‌ید عه‌لی به نیازه‌وه‌ك سومبوله‌كه‌ی ره‌فتار بكات كه له شه‌ری پشتاشان وتی شیوعییه‌كان كه‌میان ماوه بیانگرن و په‌روباڵیان بكه‌ن و، مێژوو وه‌ڵامی ئه‌و جوره بۆچوونه هه‌ڵانه ئه‌داته‌وه، شیوعییه‌كان ماون و قه‌ت بنبر ناكرێن.


ڕوسیا نكۆڵی له ئاگاداركردنه‌وه‌ی ئێران له‌سه‌ر به‌رنامه ناوه‌كیـیه‌كه‌ی ده‌كات\nی مانگی سێ ٢١, ٢٠٠٧\nڕوسیا هه‌واڵـێـكی میدیایه‌كی ئه‌مریكی ڕه‌تكرده‌وه كه بڵاویكردۆته‌وه گوایه ڕوسـیا ئێرانی ئاگادار كردووه به‌وه‌ی ناردنی سووته‌مه‌نی بۆ كارگه‌یه‌كی ناوه‌كی بۆ به‌رهه‌مهێنانی وزه‌ی كاره‌بایی ڕاده‌گرێت تا ئه‌و كاته‌ی داوای نه‌ته‌وه یه‌كگرتووه‌كان بۆ ڕاگرتنی پـیتاندنی یۆرانیۆم جێبه‌جێ نه‌كات.\nنوێنه‌ری ڕوسـیا له نه‌ته‌وه یه‌كگرتووه‌كان ڤیتالی چوركین گوتی ئه‌و هه‌واڵه‌ی ڕۆژنامه‌ی نیویۆرك تایمز ڕاست نیـیه. گوتیشی ڕوسیا مه‌سه‌له‌ی ناردنی سووته‌مه‌نی بۆ ده‌زگای ناوه‌كی بوشه‌هر نابه‌سـتێته‌وه به‌و سزایانه‌ی نه‌ته‌وه یه‌كگرتووه‌كان كه له سـاڵی ڕابردوودا له دژی ئێران له‌سه‌ر به‌رنامه ناوه‌كیـیه‌كه‌ی ده‌رچووه.\nشـایانی ئاماژه پـێـكردنه ده‌زگای ناوه‌كی بوشه‌هر له باشوری ئێرانه و ڕوسیا بۆ به‌رهه‌مهێنانی كاره‌با دایمه‌زراندووه.\nئێرانیش لای خۆی ئه‌و هه‌واڵه‌ی ڕه‌تكرده‌وه.\nڕۆژنامه‌ی نیویۆرك تایمز له زاری كاربه‌ده‌سـتانی ئه‌وروپایی و ئه‌مریكی و ئێرانی بڵاویكردۆته‌وه كه‌وا به‌رپـرسـێـكی ڕوسی (ئیگۆر ئیڤانۆڤ) هه‌فته‌ی ڕابردوو له مۆسـكۆ دوا ئاگاداركردنه‌وه‌یه‌ی به ئێران داوه.\nپـێشـتر له سه‌ره‌تای ئه‌م مانگه ڕوسیا گوتبووی گواستنه‌وه‌ی سووته‌مه‌نی ناوه‌كی بۆ ئێران دواده‌خات چونكه ئێران له مه‌سه‌له‌ی پاره داندا دوا كه‌وتووه. كاربه‌ده‌سـتانی ئێرانیش نكۆڵیـیان له‌و گوناهباركردنه كردووه.


بەفر و بارانبارین بەردەوام دەبێت\nبەڕێوەبەرایەتی گشتی کەشناسی هەرێم ئاشکرای دەکات، باران بارین بەشێوەیەکی بچڕ بچڕ لە هەرێمی کوردستان بەردەوامی دەبێت و بەفربارینیش ناوچە سنوریەکان دەگرێتەوە، بەرەبەیانی ئەمڕۆش بەفربارین سنوری قەزای حاجی ئۆمەرانی گرتەوەو نزی (20) سانتیمەتر بەفر باریوە.\nبەرێوەبەرایەتی گشتی کەشناسی و بومەلەرزەزانی هەرێمی کوردستان، رایدەگەیەنێت؛ به‌هۆی كاریگه‌ری نزمه پاڵه‌ستۆی ده‌ریای سپی ناوه‌ڕاست كه ڕوی كردۆته ناوچه‌كه‌مان، باران بە شێوەی بچڕ بچڕ لە زۆربەی ناوچەکان باریوە و به‌فربارینیش بەشێک لە ناوچە سنوریەکانی گرتوەتەوەو لەسنوری قەزای حاجی ئۆمەرانیش نزیکەی (20) سانتیمەتر بەفر باریوە.\nبەپێی پێشبینیەکانی ماڵپەڕی (ئەکیو وێزەر)ی ئەمەریکی تایبەت بە کەش و هەوا، ئەو شەپۆلی بەفر و بارانبارینەی ناوچەکانی هەرێمی کوردستانی گرتوەتەوە، تا رۆژی دو شەمەی ئەم هەفتەیە بەردەوامیان دەبێت.\nفۆتۆ؛ ئیبراهیم محه‌مه‌د\n2302 جار خوێندراوه‌ته‌وه


ئه‌مریکا چل ساڵه شکست خواردووی ئێرانه - Mehr News Agency\n3 sermawezê 2018 - 12:41\nNews Code 22801\nبه ڕاپۆرتی ئاژانسی هه‌واڵی مێهر له ماڵپه‌ڕی په‌یوه‌ندییه گشتییه‌کانی نووسینگه‌ی ڕێبه‌ری، به‌یانی ئه‌مڕۆ شه‌مه ۱۲ی گه‌ڵاڕێزان، ژماره‌یه‌ک له خوێندکاران و قوتابیانی ئێرانی چاویان به ئایه‌توڵڵا خامنه‌یی که‌وت.\nڕێبه‌ری باڵای ئێران له‌م دیداره‌دا که به بۆنه‌ی نزیک بوونه‌وه له ڕۆژینه‌ته‌وه‌یی ۱۳ی گه‌ڵارێزان، به‌ڕێوه‌چوو، ڕایانگه‌یاند: ۴۰ ساڵه ته‌نگژه‌ی نێوان ئێران و ئه‌مریکا به‌رده‌وامه و دوژمن هه‌موو کارێکی کرد و له‌م ته‌نگژه‌یه‌دا ئه‌مریکا شکست خواردوو و کۆماری ئیسلامی سه‌رکه‌وتووه.\nئایەتوڵڵا خامنەیی ڕایانگەیاند: ئێستا نەک تەنیا هێزی نەرمی ئەمریکا ڕووی لە دابەزینە بەڵکوو سەرۆک کۆماری سەرسووڕهێنەری ئێستای ئەمریکا، ئابڕووی بۆ لیبراڵ دیمۆکراسی نەهێشتووە.\nجەختیشیان کرد: دابەزینی ئەمریکا بووەتە ڕاستیەکی حاشاهەڵنەگەر بۆ خاوەن ڕایانی جێ بڕاوی جیهان بەڵام لە لایەکی دیکەی ئەم تەنگژەوە، گەلی ئێران بە ئەنگێزە ، ڕۆحیە و کار و هەوڵی گەنجانی ئازیزیش، داهاتوویەکی درەوشاوە و باشتری لە پێشە.\nڕێبەری لە سەرەتای وتەکانیاندا ئاماژەیان دایە ڕێپێوانی ئەربەعین و وتیان: ڕۆژاواییەکان ناتوانن ئەم دیاردە هەست پێبکەن ئەوان ساڵانی ڕابردوو لە بەرامبەر ئەم کارە گەورەدا پیلانی بێدەنگیان بەکاردەهێنا بەڵام ئەمساڵ ناچار بوون کەمێک بە شرۆڤەی دژبەرانە و هەڵە قسەیان لەسەری کرد.


ناجی ئەفراسیاو/ پەنابەر یان کۆچبەر؟\nلە سەردەمی نازیزمی هیتلەردا (هانا ئارنێت) لە وتارێکیدا بێزاریی خۆی بەرامبەر وشەی "پەنابەر" دەردەبڕێت، دەڵێت ئێمە خۆمان ناودەنێین "کۆچبەران"، ئەو پێی وایە "پەنابەر" ئەو کەسەیە کە لەسەر بیروڕای سیاسی بەشوێن پەناگەیەکدا دەگەڕێت، لە درێژەی وتارەکەیدا دەڵێت پێش هەڵگیرسانی جەنگیش ئێمە بەناوهێنانی پەنابەر زۆر هەستیار بووین، چونکە لەبەر کێشەی یەهود کۆچمان نەکردبوو، بەڵکو ئێمەی کۆچبەران لەبەرئەوە وڵاتەکەمان بەجێهێشت چونکە چیتر گونجاو نەبوو تیایدا بژین.. دەمانەوێت سەلەنوێ ژیانمان بونیاد بنێینەوە. بەپێی پێناسە "یاسایی" و نێودەوڵەتییەکان (پەیماننامەی جنێف)؛ کۆچبەر ئەو کەسەیە کە بەبێ ئەوەی لە وڵاتی خۆیدا ڕووبەڕووی هیچ هەڕەشە و مەترسییەک بووبێتەوە بەویستی خۆی کۆچ بۆ وڵاتێکی تر دەکات. بەڵام پەنابەر بەهۆکاری عیرقی و ئایینی و ڕەگەزی و جەنگەوە ناچار دەبێت لە وڵاتی خۆی هەڵبێت.\nئایا ئەوانەی لە دەسەڵاتی کوردی هەڵدێن پەنابەرن یان کۆچبەر؟ بەپێی ئەم پێشەکییەی سەرەوە دەگەین بەو دەرەنجامەی کە هەڵهاتووەکانی ئێمە لە هەردوو جۆرەکەن، چونکە کۆچبەر ئەو کەسەیە کە بۆ باشترکردنی دۆخی ئابووری و دابینکردنی بژێوی ژیان ڕوودەکاتە ئەو وڵاتانەی هەلی کاریان بۆ دەرەخسێنێت. بەڵام ئەوانی بەهۆی دۆخی جەنگ و مەترسی و هەڕشەوە پەنا دەبەنە بەر بەهەشتی ئەوروپی پێیان دەوترێت پەنابەر. دەکرێت بڵێین کۆچبەر و پەنابەر دوانەیەکی دانەبڕاون، ئەوە جەنگ و قەیرانەکانی ڕۆژهەڵاتە کە کێشەی ئابووری دەخوڵقێنێت و خەڵکی ڕوودەکەنە ڕۆژئاوا بۆ "ژیانێکی باشتر".\nپرسێکی تر کە شایەنی تێڕامانە بریتییە لە هەبوونی ئەو سنورە کوشندەی لە نێوان "دۆزەخی ڕۆژهەڵات" و "بەهەشتی ڕۆژئاوا"دا هەیە. دەریایەك کە تەنها سنوری نێوان دوو کیشوەر نییە بەڵکو سنوری نێوان دوو شارستانییەتە. سنووری نێوان جیهانی سێهەم و جیهانی پێشکەوتوو، نێوان پاشکۆ و سەنتەر، نێوان ئیسلام و مەسیح، نێوان ئەرتەدۆکس و کاسۆلیک، نێوان سەر ڕەش و سەر سوور، ...هتد. بۆچی ئینسانی ئێمە سەرکێشی بە ژیانی خۆیەوە دەکات، ئیحتیمالی مەرگ و ژیان لەسەر دەریا یەکسانە بە یەك، بۆچی پێی وایە بەگەیشتنی بە کەناری ئارام ئیتر لە هەموو دەردەسەرییەکانی نەجاتی دەبێت. مەسەلەی کۆچبەران و پەنابەران مێژوویەکی درێژی هەیە. بەپێی قۆناغە مێژووییەکانیش تەفسیری ئەم پرسە دەگۆڕێت.\nلێرەدا زۆر باسی پرسی نیولیبراڵیزم و نیوئیمپریالیزم ناکەین، بەڵام بەهۆی جیهانگیری و پێشکەوتنی تەکنەلۆژیا و سۆشیال میدیاوە، چیتر ئەوە شاراوە نییە کە دەسەڵاتدارانی جیهانی سێهەم چۆن لەپێناو مانەوەی خۆیان و ڕژێمەکانیاندا بوونەتە دەڵاڵی وڵاتانی سەنتەر و باج و سەرانەیان پێدەدەن. لە ناوچەکانی ژێرهەژموونی بەریتانیا و ئەمریکاوە بیگرە تاکو دەگاتە موستەعمیرەکانی فەرەنسا و ئەڵمانیا. سەد ساڵ پێش ئێستا لینین وتی "لە سەدەی بیست و یەکدا چیتر قسەکە لەسەر دووبارە دابشکردنەوەی موستەعمیرەکانە، چونکە پێشتر سەرجەم خاکەکان لەنێوان زلهێزەکاندا دابەشکراوە". ئایا ئەگەر لێرە دۆزەخێك نەبێت چۆن ئەوێ ناوبنرێت بەهەشت؟ ئایا ئەگەر لە شام و عێراق دەروازە و پەنجەرەیەك بۆ تیرۆر و جیهادییەکان نەکرێتەوە، ئەوروپا دەبێتە زەلکاو یان موسڵ و حەلەب؟ ئایا ئەگەر سامانی خۆماڵی بەهەدەر نەدرێت و ئۆلیگارشییەکان وەك سەرانە نەیدەن بە ئەوروپی و ئەمریکییەکان شتەکە پێچەوانە نابێتەوە (کۆچی پێجەوانە)؟ یان غروری ئینسانی باڵا ڕێگە بەخۆی نادات ببێتە پاشکۆ و هەمیشە خۆی وەک سەروەر پیشان دەدات (له فيلمه‌كانى هۆليۆددا؛ "كاوبۆى" وه‌ك ڕه‌مزى خێر و، هيندييه‌كه‌ش وه‌ك ڕه‌مزى شه‌ڕ، پێشكه‌ش ده‌كران). هەر یەک لەو پرسیارانە دەیان وەڵامیان لە هەناوی خۆیاندا هەڵگرتوو.\nئینسانی ئێمە لەبری ئەوەی لەم دەسەڵاتە هەڵبێت، پێویستە پۆتێنشاڵی دەستەجەمعی وەگەڕبخات و بزووتنەوەی زۆرینە بخاتە جێگەی کەمینەی بێباک لە بەهەدەرچوونی سامانی مرۆیی و سرووشتی، و لەم خاکە وەدەریان بنێن.


هه‌سه‌ده: تا ئێستا تورکیا نەیتوانیوە بێتە ناو خاکی رۆژئاوای کوردستانەوە\nناوەندی راگەیاندنی هێزه‌كانی سوریای دیموكرات (هه‌سه‌ده) رایگەیاند، له یه‌كه‌م رۆژی ئۆپه‌راسیۆنی توركیادا، سێ شه‌ڕڤان و پێنج هاوڵاتی سڤیل گیانیان له‌ده‌ستداوه و تا ئێستاش تورکیا نەیتوانیوە بێتە ناو رۆژئاوای کوردستان.\nناوه‌ندی هه‌ماهه‌نگی و ئۆپه‌راسیۆنی هێزه‌كانی سوریای دیموكرات "هه‌سه‌ده" لە راگەیەندراوێکدا ئاماژەی بەوەکردوە، له ئه‌نجامی هێرشی توركیا بۆسه‌ر رۆژئاوای كوردستان، سێ شه‌ڕڤان و پێنج هاوڵاتی سڤیل گیانیان له‌ده‌ستداوه و ده‌یان كه‌سی دیكه‌ش بریندارنبوون و تا ئەمڕۆش سوپای تورکیا نەیتوانیوە بێتە ناو خاکی رۆژئاوای کوردستان.\nهەسەدە ئاماژەی بەوەشکردوە، تورکیا هەموو هەولێکی بۆئەوەیە کە بچێتە ناو رۆژئاوای کوردستان و هێرشی زەمینی ئەنجامبدات، بەڵام هێزەکانیان رووبەڕویان بوونەتەوە و رێگەیان پێنەداون بچنە ناو خاکی رۆژئاوای کوردستان.\n499 جار بینراوە


چاوخشاندنێکی کورت بەسەر تەمەنی دەسەڵاتی کۆماری ئیسلامی لە ئێران و بینینی ژیانی خەڵک و هەڵسەنگاندنی لە هەموو ڕەهەندەکاندا، ئاستی کاولکاری و رووخانی کۆمەڵگای ئێران لە کۆی بەستێنەکاندا بەزەقی ئەخاتە پێش چاومان. هیچ پێویست ناکات کە ئێمە شرۆڤەکار یان لێکۆڵەر و پسپۆڕ و شاڕەزای بوارێک بین لە بەر ئەوەی ڕاستیەکان هێندە زەق و ڕاشکاون کە کەس ناتوانێت حاشایان لێ بکات.\nباسکردن یان لێدوان لە دانە بەدانەی ئەو دیاردە دزێوانە دادەنێین بۆ هەڵسەنگاندن و بەراوردکردنی خوێنەرانی بەڕێز و ئێمە تەنیا لەم مەجالەدا سەرفەسڵێک ئەکەینەوە بۆ تەنیا یەکێک لەو بابەتانەی کە هەم تووشی بووە بە تووشی کۆماری ئیسلامی و بیری چەقبەستووی هاوشێوە و هاوتەریبیەوە و هەم ئەو شێوەڕوانینە چەقبەستووە تووشی هێزی ڕاماڵەری هەڵتەکێنەری خۆی هاتووە. ئەو هێزەش یەکێک لە سەرەکیترین هێزەکانی سەردەمە کە لە ئەگەری وشیاربوونەوە هاتنە مەیدان، بەهێزترین و کارامەترین پوتانسیلی گۆڕان و گۆڕانکاریی سەردەمە بەتایبەت لە ئاست بنەماخوازی و کۆنەپەرەستییدا.\nکۆماری ئیسلامی هەر لە سەرەتای دامەرزاندنیەوە بە پشت بەستن بە نەریتی دواکەوتوو و پیاوسالارانە و دەق و بڕیارە ئایینیەکان، یەکێک لەو بەستێنە سەرەکیانەی هەڵیبژارد و چووە مەیدانی شەڕ و ململانێەوە، مەیدانی شەڕ بە دژی ژنان بوو.\nخۆشباوەڕیی ساویلکانە و درۆشمی قەبەی هەڵخڕێنەری هەڵفریوێنەر و تووش بوون بە هەڵامەتی هاتنەمەیدانی ئێحساسات ئەو هێزە بەرینە بوو کە خوێنی پۆمپاژ کردە ناو ڕەگەکانی دڕندەترین و سامناکترین شێوازی دەسەلاتدارەتیی ئایینی و ژیانی پێ بەخشی، بەڵام لە یەکەم پەلامارەکاندا هێرشی کردە سەر ژنان و ناردنیە گۆشە چێشتخانە و ئەرکی خزمەتکاریی ناوماڵ و خزمەتکردن و منداڵ هێنان و بەخیوەکردن و پێدانی خزمەگوزاریی سێکسی بە پیاوان پێ بەخشین.\nئەو سیستمە لە یەکەم رۆژەکانەوە بەپێچەوانەی سەرجەم دروشمەکانی خۆی، سەرەڕای بەرتەسک کردنەوەی کۆی ئازادیە تاکەکەسی و کۆمەڵایەتیەکان. هێرشی بردە سەر هەموو پێکهاتە نەتەوەیی، سیاسی، کۆمەڵایەتی، کەلتووری، پیشەیی، ئایینی، ئەدەبی، خوێندکاری، ڕەگەزی و هتد.\nیەکێک لەو توێژانەی کە کەوتە بەرشاڵای ئەو دەسدرێژی، پێشێلکردن و سەرکوتانە، نیوەی کۆمەڵگا واتە ژنان بوون. ئەو شێوەهەڵس‌وکەوتەی کۆماری ئیسلامی تەنیا تایبەت بەو سیستەمە نیە بەڵکوو پشتی‌بەستووە بە دەق و بڕیارە ئایینیەکەن. بۆ وێنە کاتێک لە سوورەتی نیسا باسی أن ئەکرێت، ژن نەک خاوەن کەسایەتیەکی سەربەخۆ بەڵکوو بەشێک لە جەستەی پیاوە. بۆ نموونە لە هەمان سوورەت و لە ئایەتی یەکەمدا ئەڵێت : خەڵکینە لە خوا بترسن، ئەو پەروەردگاری کە ئێوەی لە تاکە کەسێکەوە خولقاند و لەو تاکە‌کەسەش جووتی خۆی بەرهەم‌هێنا.\nواتە هەرلە سەرەتاوە ژن خاوەنی کەسایەتیکی سەربەخۆنیەوە و بەشێک لە پێکهاتەو تەنانەت جەستەی پیاوە. جا بە پێی ئەودەقە سەرجەم ئەودەسەلاتانە و ئەو بیرۆکەیە بە گشتی ژن ئاوا چاولێ ئەکەن و ئەیبینن. بۆیە ژن لە ژێر چارشێو و ڕووبەندەدا حەشاردرا، لە خوێندن و زانست بێبەش‌کرا، بووبە ژێرچەپۆکەی باوک و برا، کرایە کۆیلەی مێرد و لە تەمەنێکی دیاری‌کراودا و بۆ ماوەیەکی دیاری‌کراو کاڵای لووکسی پیشانگاو ویترینی بازاڕەکانە.\nلە باسی دوور و درێژی مێژوویی و هێنانەوەی نممونە باسکراوەکان خۆ ئەبوێرین و سرنجی هەمووان بۆلای شێوازی هەڵس و کەوتی کۆماری ئیسلامی وەکو ئاوێنەی باڵانوێنی ئەو شێوازە لە ڕوانین و هەڵس و کەوت لەگەڵ ژنان ڕائەکێشین.\nهەرچەندە هەتا زۆرلەو بارەوە باس بکرێت هێشتا هەر کەمە، بەڵام چاوخشاندنێک بەسەر یاساکانی کۆماری ئیسلامی لە پێوەندی لەگەڵ پرسی ژن‌دا، زۆر ڕاستیی تاڵمان بۆ ئاشکرا ئەبێت. پێشێلکردنی مافی ژنان و ئاستی پلەبەندیی ژن لە سەرجەم ڕەهەندەکاندا وەکوو جل و بەرگ، شێوازی خۆڕازاندنەوە، ناوەندەکانی‌خوێندن، کۆمەڵگا، سەفەرکردن و هاتوچوو، کار و پیشە، ژیانی هاوبەش، یاساکانی بنەماڵە، زاوزێ و بەخێوکردنی منداڵ، میرات و بەش، دادگاکانی کێشەی یاسایی،جیابوونەوە و سەرپەرشتیی منداڵ، سەربەخۆیی ئابووری و دەیان بابەت و باسی‌تر ئەو بوارە یاساییانەن کە بە پێی یاسا مافی ژنان بەئاشکرا پێشێل ئەکرێت.\nشایانی باسەکە مێردەزمەیەکیتر بەناوی کەلتوور و داب‌و‌نەریت و پیاوسالاری باسکی کرداری و بەکردەوەیی کردنەوەی ئەویاسایانەن و ئینجا بە پێی تام و ترش و خوێ کردنی خۆیانەوە کە بەپێی یاسا ڕێگەپێدراون. لە هاوهەنگاوی و هاوکاریی نەریت و یاسا ڕچە بۆ هەر هەڵوێستێک بەرانبەر بەژنان ئەشکێت و رێگای بۆ خۆش ئەکرێت و بە ئامادە بوونی بەستێن، ڕێگا بۆ پێشێلکاریی بەربڵاوتر بە دژی ژنان هەموار کراوە. لە ئەگەری سکاڵای ژنان لە دەسگای دادوەریی ئێران ئەو شتەی بایەخی پێنادرێت، ژن و ژنان و گرفت و کێشە و تەنگ و چەڵەمەکانیانە.\nکاتێک بە پاڵپشتیی یاسا لە کۆمەڵگا و بە پیی عورف و نەریت ژن نە تەنیا مافی بەڵکوو خۆی پێشێل ئەکرێت و یاسا ئاوڕی‌لێناداتەوەو پیاو، بنەماڵە و کۆمەڵگا لەسەر پرسی ژن و تاوانی ئەنجام‌دراو بەرانبەر بەژن لە درگای پاڵپشتی لە نەریتەوە دێتە مەیدان، ژن هەست بە بێ‌پشتیوانی و بێ‌پاڵپشتی ئەکات و ڕێگای ڕزگار بوون لە چەند لیتر نەوت یان یەک دوومیترێک تەنافدا ئەبینێتەوە. لە ناو توێژی مام‌ناوەند و بەرەو سەرەوەتر لە بەر دۆخی ئابووری، رێگا چارەکە جیاوازترە بەڵام لە ئاستی خوارەوەی کۆمەڵگادا، پەنابردن بۆ خۆسووتاندن و خۆکوشتن بووەتە دیاردەیەکی رۆژانە. ئەگەر ڕۆژانە چاوێک لە هەواڵەکاندا بگێڕین، بەداخەوە ئەو دیاردە سامناکە لە ناوچە هەژارنشینەکاندا رێژەیەکی بەرچاوی جێگای مەترسیە. دۆخی ئابووریی ئەمڕۆش بەلەبەرچاوگرتنی سیاسەتە هەڵە و چەوتەکانی کۆماری ئیسلامی، هاندەری ئەو بابەتەیە. ڕیگایەکیتر کە بە پشتبەستن بەیاسا بۆ ژن و کچ کوشتن هەموار کراوە، ئەنجامی تاوان لە لایەن هەرکام لە ئەندامانی بنەماڵەوە بێت باوک وە ئەستۆی ئەگرێت و بە بیانووی شەرەف و پاراستنی شەرەفی بنەماڵەوە خۆی لە سزا دەرباز ئەکات، یان زۆر جار تاوانەکە ئەخەنە ئەستۆی قوربانی و ئەڵێن خۆی کوشتووە و بکوژ و تاوانبار لە بینینی سزا ئەپەڕێتەوە.\nلەم ساڵانەی دواییدا بابەتێکی دڵخۆشکەر وروژێندراوە کە ئەویش وشیاری و هاتنە مەیدانی ژنانە. ژنان بە داهێنانی شێوازی نوێ لە خەبات و بەرنگار بوونە لە گەڵ کۆنەپەرستی نیشانیان‌داوە و سەلماندوویانە کە هێزی دیاری کەری ڕەوتە کۆمەڵایەتیەکانن. ئەوان توانیویانە بە لەپێشگرتن و ئەنجام‌دانی تووردانی چارشێو و لەچک و دووربینی مۆبایلەکانیان، تەنیا بە پشت بەستن و بەو دووئامرازە و بەورەوە بێنەمەیدان و دڕندەترین دەسەڵاتی کۆنەپەرستی سەدەی هاوچەرخ تووشی دەردیسەریی جیدی بکەن. بۆیە پێویستە ژنان لە باتی پەنا بردنە بەر خۆسووتاندن و خۆکوشتن، لێبڕاوانە بێنە مەیدان و لە بەرانبە نەریت و یاسای پاڵپشتی کە کۆماری ئیسلامیە بوەستن و دەسەڵاتی چارەنووسی خۆیان بە دەستەوە بگرن. پێویستە لە یەک بابەت دڵنیابین و ئەویش ئەوەیە کە ئەگەر نەریت یاسای پاڵپشت و پارێزەری نەبێت، بەتەنیایی هیچی بۆ ناکریت و تۆماتی ژیانی ئەپێچرێتەوە لە ناو ئەچێت. بۆیە ئەرکی سەرشانی ژیان و ئەویندارانی ژیانە کە لە پێناوە پێچینەوەی رێخۆشکەر و داڵدەدەری ڕمبازێنی نەریت هۆکاری نەهامەتی و نەهات کە یاسا کۆنەپەرستانەکانی کۆماری ئیسلامیو خودی ئەو ڕژیمەیە، یەکگرتووانە بینە مەیدان و جارێک و بۆ هەمیشە سەرچاوەی هەموو نەهامەتیەکانمان بسڕینەوە و بیخەینە زبڵدانی مێژووەوە.


لە سلێمانی ژمارەیەك بڕیار بۆ جەژنی نەورۆز و سەیرانی بەهار درا - تۆڕی میدیایی خەڵک\nلە سلێمانی ژمارەیەك بڕیار بۆ جەژنی نەورۆز و سەیرانی بەهار درا\nلیژنەی باڵای ئۆپراسیۆنەکانی پارێزگای سلێمانی بۆ ڕووبەڕوبونەوەی کۆرۆنا و لیژنەی باڵای ئارامی سلێمانی کۆبوەوە و چەند بڕیارێکی تایبەت بە جەژنی نەورۆز و سەری ساڵی كوردی و سەیرانی بەهار دەركرد.\nلیژنەی باڵای ئۆپراسیۆنەکانی پارێزگای سلێمانی لە گشتاندنێكدا، كە وێنەی دراوە بە (خەڵك) بڕیاریداوە شەقامی سەرەكی سالم تاوەكو بەردەم ئوتێل پاڵاس لە ڕۆژانی 19 تاوەكو 21-3-2021 دابخرێت و ئاگری نەورۆز تەنها لەو شوێنانە دەكرێتەوە، كە قائیمقام دیاری دەكات بەبێ ئاهەنگ و قەرەباڵغی و كۆبوونەوە.\nجەختیشی كردۆتەوە، كە دەبێت هاووڵاتیان و فەرمانبەران پابەندی ڕێكارەكانی خۆپارێزی و بەستنی دەمامك ببن.


ڕۆژژمێری کۆچی ھەتاوی - ویکیپیدیا، ئینسایکڵۆپیدیای ئازاد\nڕۆژژمێری کۆچی ھەتاوی\n(ڕەوانەکراوە لە هه‌تاویەوە)\n٢٠ی تەممووزی ٢٠١٩ی زایینی\n٢٩ی پووشپەڕی ٢٧١٩ی کوردی\n١٧ی زولقەعدەی ١٤٤٠ی کۆچی\nڕۆژژمێری کۆچی ھەتاوی یان ڕۆژژمێری فارسی (بە فارسی: ھجری خورشیدی یان ھجری شمسی)، ڕۆژژمێرێکی ھەتاوییە (یان بەستراوە بە خولی ھەتاو (خۆر)ەوە). لە ٣٦٥ ڕۆژ پێک دێت لە ساڵی سادەدا و لە ٣٦٦ ڕۆژ پێک دێت لە ساڵی پڕدا، و دابەش دەبێت بەسەر ١٢ مانگدا، شەش مانگەکانی سەرەتای لە ٣١ ڕۆژ پێک دێن و پێنج مانگەکەی دواتر لە ٣٠ ڕۆژ پێک دێن، بەڵام مانگی دوانزە لە ٢٩ ڕۆژ پێک دێت لە ساڵی سادەدا و لە ٣٠ ڕۆژ پێک دێت لە ساڵی پڕدا،\n١ سەرەتای ڕۆژژمێری کۆچی ھەتاوی\n٤ ئەم بابەتانەش ببینە\nسەرەتای ڕۆژژمێری کۆچی ھەتاوی[دەستکاری]\nساڵی ھەتاوی دەست پێدەکات لە سەرەتای بەھاردا لە ٢١ی ئازاردا بە پێی ڕۆژژمێری زایینی بە گشتی و ھەندێک ساڵ لە ٢٢ یان ٢٠ی مارس دەست پێدەکات بە پێی بەرەو پێشچوونی ساڵی پڕ. و یەکەم ڕۆژی ساڵەکە بە نەورۆز ناو دەبرێت، ھەروەھا ڕۆژژمێری ھەتاوی یان فارسی بە ڕۆژمێری جەلالی ناو دەبرێت بە گەڕاندنەوە بۆ جەلالەدین مالک سوڵتانی خۆراسان.\n٢٧١٩ی کوردی لە ڕۆژژمێری تر\nکۆچی ھەتاوی ١٬٣٩٨\nکۆچی هەیڤی ١٬٤٤٠ – ١٬٤٤١\nزایینی ٢٬٠١٩ – ٢٬٠٢٠\nزانای موسڵمان عومەر خەیام ئەم ڕۆژژمێرەی دانا، بە یارمەتی حەوت زانای گەردوونناس، بە وردترین ڕۆژژمێر دادەنرێت لە سەر زەویدا لە ئێستادا، ڕێژەی ھەڵە تیایدا بۆ ھەر ڕۆژێک ٣.٨ ملیۆن ساڵە لە بەرامبەردا ڕێژەی ھەڵە لە ڕۆژمێری زایینیدا ئەگاتە ڕۆژێک لە ٣٣٠٠ ساڵ، و ئەم رۆژژمێرە بەکاردێت لەلایەن ھەردوو وڵاتی ئێران و ئەفغانستان، و لە بەشێکی ڕۆژژمێری ئوم لقوڕادا بەکار دێت بۆ دیاریکردنی وەرزەکانی ساڵ.\nیەکەم رۆژی ڕۆژمێری کۆچی ھەتاوی ١ی فروردین (نەورۆز)ی ساڵی ١ی کۆچی ھەتاوییە، بەرامبەر ٢٩ی شەعبانی ساڵی ١ی پێش کۆچی و بەرامبەر ٢٢ی ئازاری ٦٢٢ی زایینی.\nساڵی یەکەمی ئەم ڕۆژمێرە ساڵی کۆچی پێغەمبەر محەمەد لە مەککەوە بۆ مەدینە.\nئێستا ساڵی ١٣٩٨ی کۆچی ھەتاوییە (=٢٧١٩ی کوردی) بەرامبەر ٢٠١٩ی زایینی.\nمانگەکانی کۆچی ھەتاوی\nناوەکەی بە کوردی\nناوەکەی بە فارسی\n١ ٣١ خاکەلێوە(نەورۆز) فروردین ٢١ی ئازار – ٢٠ی نیسان\n٢ ٣١ گوڵان اردیبهشت ٢١ی نیسان – ٢١ی ئایار\n٣ ٣١ جۆزەردان خرداد ٢٢ی ئایار – ٢١ی حوزەیران\n٤ ٣١ پوشپەڕ تیر ٢٢ی حوزەیران – ٢٢ی تەمموز\n٥ ٣١ گەلاوێژ مرداد ٢٣ی تەمموز – ٢٢ی ئاب\n٦ ٣١ خەرمانان شهریور ٢٣ی ئاب – ٢٢ی ئەیلوول\n٧ ٣٠ ڕەزبەر مهر ٢٣ی ئەیلوول – ٢٢ی تشرینی یەکەم\n٨ ٣٠ خەزەڵوەر (گەڵاڕێزان) آبان ٢٣ی تشرینی یەکەم – ٢١ی تشرینی دووەم\n٩ ٣٠ سەرماوەز آذر ٢٢ی تشرینی دووەم – ٢١ی کانوونی یەکەم\n١٠ ٣٠ بەفرانبار دی ٢٢ی کانوونی یەکەم – ٢٠ی کانوونی دووەم\n١١ ٣٠ ڕێبەندان بهمن ٢١ی کانوونی دووەم – ١٩ی شوبات\n١٢ ٣٠/٢٩ ڕەشەمێ اسفند ٢٠ی شوبات – ٢٠ی ئازار\nئەم بابەتانەش ببینە[دەستکاری]\nمێژووی کۆچی ھەتاوی\nسایتی فەڕمی ڕۆژژمێری ئوم لقوڕا\nمانگەکانی ڕۆژژمێری کوردی\nوەرگیراو لە «https://ckb.wikipedia.org/w/index.php?title=ڕۆژژمێری_کۆچی_ھەتاوی&oldid=503447»\nھێما نەتەوەیییەکانی ئێران\nئەم پەڕەیە دواجار لە ٠٢:٤٨ی ١ی شوباتی ٢٠١٧ نوێ کراوەتەوە.


سپتامبر 11, 2021 – برگه 2 – رادیو ده‌نگی ئازادی و یه‌كسانی\nدامه‌زرانی ده‌وڵه‌تی نوێ له لۆبنان\nلۆبنان ڕۆژی هه‌ینی ١٩ی مانگی خه‌رمانان و به‌دوای ١٣ مانگ بیلاته‌كلیفی و نه‌بوونی كابینه‌یه‌ك بۆ به‌ڕێوه‌بردنی ئه‌و وڵاته، توانی ده‌وڵه‌تێكی نوێ پێكبێنێت. “نه‌جیب میقاتی” له حاڵێكدا ده‌وڵه‌تی نوێی ڕاگه‌یاند كه ئه‌و …\nده‌ریاچه‌ی زرێبار به پانتایی ٢٥٠٠ میتری چوارگۆشه و زه‌رفیه‌تی ٥٠ ملیۆن میتری مۆكه‌عه‌ب ئاو، ئێستا له باروودۆخێكی خراپدایه و له سه‌دا ٦٠ی ئاوی خۆی له ده‌ست داوه. به وته‌ی كارناسانی …\nكشانه‌وه‌ی هێزه‌كانی ئامریكا له ڕۆژئاوای كوردستان\nبه پێی ڕاپۆرته‌كان، ئەمریکا ھێزە کوردییەکانی لە رۆژئاڤای کوردستان بۆ کشانەوەی ھێزەکانی لە سوریا ئاگادار كردۆته‌وه. “بەسام سەقەری” نوێنەری ئەنجوومەنی سوریای دیموکرات لە واشینگتۆن رایگەیاند: ئەمریکا ئاگاداریکردوونەتەوە بە کشانەوەی ھ ھەنگاو بە ھەنگاوی …\nهه‌ڕه‌شه و ده‌ستدرێژی له سنووره‌كانه‌وه بۆسه‌ر خاكی هه‌رێمی كوردستان له‌لایه‌ن كۆماری ئیسلامییه‌وه درێژه‌ی هه‌یه و هێزه‌كانی ڕژیم بۆ دووهه‌مین ڕۆژی به‌رده‌وام چه‌ند شوێنێكیان له كوێستانه سنوورییه‌كانی باكووری هه‌رێمی كوردستان كرده …


بەوێنە..ڕووداوێكی هاتووچۆ ڕێگای سلێمانی – تاسڵوجە دادەخات – تۆڕی میدیایی خەڵک\n2019/09/15 - 3:24 PM\nبەڕێوەبەرایەتی هاتووچۆی سلێمانی ڕایدەگەیەنێت، لە ڕووداوێكی هاتوچۆدا كەسێك بریندار بوو.\nبەڕێوەبەرایەتی هاتووچۆی سلێمانی لە ڕاگەیەنراوێكدا ئاماژە بۆ ئەوە دەكات، ڕووداوێكی هاتووچۆ لە شەقامی سەرەكی گەڕەكی ڕاپەڕین ڕوویدا و بەهۆیەوە شۆفێری ئۆتۆمبێلەكە برینداربوو.\nئاشكراشیدەكات، بەهۆی ڕووداوەكەوە لۆدێكی زۆر لەو ناوچەیە دروستبووەو تیمەكانی هاتووچۆ بەهاوكاری تیمەفریاگوزارییەكانی دیكە سەرقاڵی ڕێكخستنەوەی بارودۆخەكەن.\nئاگادارییەك لە بەڕێوەبەرایەتی هاتووچۆی سلێمانییەوە\nهاتوچۆی سلێمانی دەستخۆشی لەو شۆفێرانە دەکات کە پابەندی بڕیاری قەدەغەی هاتوچۆن\nدەوامی كارمەندانی هاتووچۆی سەر شەقامەكان كەمدەكرێتەوە


ناسینی پەرسگاکە لەلایەن ڕۆژئاوادەستکاری\nئەنگکۆر وات لە ئێستادادەستکاری\nپاراستن و نۆژەنکردنەوەدەستکاری\n^ "Government ::Cambodia".\n^ "Angkor Wat, 1113–1150".\nوەرگیراو لە «https://ckb.wikipedia.org/w/index.php?title=ئەنگکۆر_وات&oldid=650597»\nدواجار لە ٠٨:٢٥ی ١٢ی کانوونی یەکەمی ٢٠١٩ دەستکاری کراوە\nئەم پەڕەیە دواجار لە ٠٨:٢٥ی ١٢ی کانوونی یەکەمی ٢٠١٩ نوێ کراوەتەوە.


کوژرانی کاسبکارێک لە جوانڕۆ بە تەقەی ڕاستەوخۆی هێزەکانی ڕێژیم – چاونیوز\nکوژرانی کاسبکارێک لە جوانڕۆ بە تەقەی ڕاستەوخۆی هێزەکانی ڕێژیم\nکاسبکارێکی دیکەی کورد بە تەقەی هێزەکانی ڕێژیم کوژرا.\nڕۆژی چوارشەمە ۱ی خەزەڵوەر هێزە چەکدارەکانی ڕێژیم ماشێنی کاسبکارێک بەناوی “نامدار ساڵح زادە “خەڵکی شاری جوانڕۆ دەدەنە بەر دەستڕێژ. لە ئاکامی ئەو دەستڕێژەدا ناوبراو بەسەختی بریندار بووە کە دواتر گیانی لەدەست دا.\nبەپێی زانیارییەکان ئۆتۆمبێلەکەی نامدار تەنیا باری مێوژی پێ بووە.\nشایانی باسە لە ماوەی مانگی ڕەزبەری ڕابردووش‌دا ۳۳ کۆڵبەر و کاسبکاری ناوچە سنوورییەکانی کوردستان کوژرابوون و بریندار بوون. لەو ۳۳ کاسبکارە ۲۸ کەسیان بریندار بوون و ۵ کۆڵبەریش کوژراون و گیانیان لە دەست داوە.


وتووێژ:مێکۆنیۆم - ویکیپیدیا، ئینسایکڵۆپیدیای ئازاد\n@Calak: لە فارسیدا بە مێکۆنیۆم دەڵێن مامیزە، گەلۆ لە کوردیشدا شتێکی وا ھەیە؟ مادیوتووێژ (٢٥ی بەفرانباری ٢٧١٢) ١٨:٢٢، ١٥ی کانوونی دووەمی ٢٠١٤ (UTC)[وەڵامدانەوە]\nمارەزا و مارزا ھەیە رێک بەم مانایە بەڵام بۆ ئاژەل. نازانم دەگونجێ بۆ مناڵی مرۆڤیش بە کاری بھێنین یان نا؟--چالاک وتووێژ ١٨:٥٠، ١٥ی کانوونی دووەمی ٢٠١٤ (UTC)[وەڵامدانەوە]\nلە فەرھەنگی خاڵدا بۆ مارەزا نووسراوە «پیسی ساوای تازەبوو» یانی ھەر بە ھی ئاژەڵی دانەناوە. بە بڕوای من ھیچ کێشەیەک نییە بە ھی ھەموو گیانلەبەرێک بوترێ.--چالاک وتووێژ ٠٧:٥٨، ٤ی کانوونی دووەمی ٢٠١٨ (UTC)[وەڵامدانەوە]\nمن ئێستا دەستکاری ١ بەستەری دەرەکیی مێکۆنیۆمم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20090616055912/http://www.sciencedirect.com/science?_ob=ArticleURL&_udi=B6VN3-4RJRVPP-2&_user=10&_coverDate=04%2F30%2F2008&_rdoc=1&_fmt=&_orig=search&_sort=d&view=c&_acct=C000050221&_version=1&_urlVersion=0&_userid=10&md5=b9504187af460b626e3cf410e5ef16f9 بۆ http://www.sciencedirect.com/science?_ob=ArticleURL&_udi=B6VN3-4RJRVPP-2&_user=10&_coverDate=04%2F30%2F2008&_rdoc=1&_fmt=&_orig=search&_sort=d&view=c&_acct=C000050221&_version=1&_urlVersion=0&_userid=10&md5=b9504187af460b626e3cf410e5ef16f9 زیاد کرا\nکاتێکی شاد!—InternetArchiveBot (سکاڵاکردنی کێشە) ٢١:٣٩، ١٣ی کانوونی دووەمی ٢٠٢٠ (UTC)[وەڵامدانەوە]\nکاتێکی شاد!—InternetArchiveBot (سکاڵاکردنی کێشە) ٠٩:٥٨، ٢٢ی ئەیلوولی ٢٠٢١ (UTC)[وەڵامدانەوە]\nوەرگیراو لە «https://ckb.wikipedia.org/w/index.php?title=وتووێژ:مێکۆنیۆم&oldid=843881»\nئەم پەڕەیە دواجار لە ٠٩:٥٨ی ٢٢ی ئەیلوولی ٢٠٢١ نوێ کراوەتەوە.


رێکەوتنێکی نهێنی نەوەی نوی و پارتی ئاشکرا دەبێت – لڤین پرێس\nنەوەی نوێ و پارتی لە دژی هاوپەیمانیەتێکەی گۆڕان و یەکێتی رێکەوتنێکی نهێنیان لە شاری هەولێر کردووە و سەرۆکی جوڵانەوەکەش ئاگاداری رێکەوتنەکە بووە.\nماڵپەری PUKMedia لە ڕاپۆرتێکدا لەسەر زاری چەند سەرچاوەیەک ڕێككەوتنێكی نهێنی نێوان پارتی دیموکراتی کوردستان وجوڵانەوەی نەوەی نوێی ئاشکرا کردووە ە دەڵێت “عەرابی رێككەوتنەكە” ئەندامێکی سەرکرادایەتی پارتی و پەرلەمانتارێکی نەوەی نوێن کە پەیوندی خزمایەتیان لە نێواندایە.\nهەرچەندە نەوەی نوێ ئەو رێکەوتنە رەت دەکانتەوە بەڵام زانیاریەکان ئەوە ئاشکرا دەکەن کە “ڕێكەوتنەكە بەجۆرێك بووە بەهیچ شێوەیەك نابێت نەوەی نوێ لە بازنەی 1ی هەولێر كە قەزاكانی (شەقڵاوە، سۆران، مێرگەسۆر، رواندزو چۆمان) دەگرێتەوە، هیچ ژنێك كاندید بكەن”.\nهەرچەندە پێشتر بڕیار بوو (وەزیرە ئەحمەد) خێزانی كاوە عەبدولقادر-ی پەرلەمانتاری نەوەی نوێ لەپەرلەمانی كوردستان لە بازنەی 1ی هەولێر كاندید بكات، بەڵام دواتر کە ڕێکەوتنەکە کراوە ئەو کاندیدە گواستراوەتەوە بۆ بازنەی دووی هەولێر.\nمیدیای فەرمی یەکێتی ئاماژەی بەوە کردووە “عەرابی رێككەوتنەكە ئەندامێكی سەركردایەتی پارتی بووە بەناوی (ع.ح)”.\nزانیاریەکان ئەوەش ئاشکرا دەکەن کە “ڕێككەوتنەكە لەسەر داوای پارتی و بەئاگاداری شاسوار عەبدولواحیدی سەرۆكی جوڵانەوەی نەوەی نوێ بووە و لەڕێی كاوە عەبدولقادرەوە كراوە” کە کاوە و ئەو ئەندامەی سەرکردایەتی پارتی پەیوەندی خزمایەتیان لە نێواندایە.\nسودی پارتی لە رێکەوتنەکە دەرچونی کاندیدە ژنەکەیەتی لە بازنەی یەک کە ناوی جوان عەبدوڵا عومەرە، هاوکات دەنگەکانی هاوپەیمانی کوردستان لەو بازنەیەدا بڵاو ببێتەوە و ری لە سەرکەوتنی فەیسەڵ کەریمخان برادۆستی بگرێت.\nهاوکات رێکەوتنەکەی پارتی و نەوەی نوێ بەشێوەیەکە کە لەبازنەی دووی هەولێر (كۆیە، خەبات و بنەسڵاوە) رێگە بگرێت لە دەرچواندنی كاندیدە ژنەكەی هاوپەیمانی و کاندیدە ژنەکەی نەوەی نوێ دەنگ بەرێت کە هاوسەری پەرلەمانتاری جوڵانەوەکەیە.


ژیان له فه‌رهه‌نگدا : فایه‌ق حه‌مه ساڵح\nفایەق حەمە ساڵح\nهونه‌ری فۆتۆگراف له ساده‌ترین پێناسه‌یدا به مانای (نوسین به ڕوناکی)یه، یانیش به‌کارهێنانی زومی کامێرایه به شێوه‌یه‌کی بابه‌تیانه بۆ به‌ده‌ستهێنانی وێنه‌یه‌کی داهێنه‌رانه.\nزۆر جار بینیومانه ده‌نوسرێت (وێنه‌کان ده‌دوێن) یان (وێنه‌یه‌ک له بری هه‌زار وشه)، یانیش (وێنه‌کان بۆمان ده‌گێڕنه‌وه) و چه‌ندان ده‌سته‌واژه‌ی تری هاوشێوه، ئه‌مانه هه‌ر هیچ نیشان نه‌ده‌ن ئه‌وه‌مان پێده‌ڵێن ئه‌م هونه‌ره چه‌نده گرنگه له ژیانی فه‌رهه‌نگیماندا.\n(فایه‌ق حه‌مه ساڵح) یه‌کێکه له‌و هونه‌رمه‌نده فۆتۆگرافه‌رانه‌ی له ڕێی به‌کارهێنانی کامێراکه‌یه‌وه مێژوویه‌کی گه‌وره‌ی به وێنه بۆ نوسیوینه‌ته‌وه.\nله‌گه‌ڵ کاره هونه‌رییه‌کانیشیدا (فایه‌ق حه‌مه ساڵح) خه‌ونێکی تریشی هه‌یه بۆ هه‌بوونی وێنه‌گری پرۆفێشناڵ و پێشتر ئه‌م هونه‌رمه‌نده‌مان وتوویه‌تی "ئێمه خه‌ونێكمان هه‌یه ئه‌ویش پێگه‌یاندنى فۆتۆگرافه‌رى پرۆفیشناڵه." \nچه‌ندان جار کاریگه‌رییه‌کانی وێنه‌یه‌ک سه‌د به بارته‌قای ده‌یان و سه‌دان هه‌وڵی جۆراوجۆر بوون، وێنه‌کانی هه‌ڵه‌بجه، دیمه‌نه‌کانی مه‌یدانه‌کانی شه‌ڕ، وێنه فۆتۆگرافییه‌کانی سروشت و شوێنه‌واره دێرینه‌کان، وێنه‌یه‌کی بازاڕ، منداڵێک و بوکه‌شوشه‌که‌ی، ته‌ماشاکردنێک له وێنه‌یه‌کی فۆتۆگرافیدا..هتد باشترین به‌ڵگه‌ن.\nوێنه له ژیانی هه‌ر هه‌مووماندا ئاماده‌یی هه‌یه، وێنه‌کان قۆناغه‌کانی ژیانی خۆمانمان نیشان ده‌ده‌ن له هه‌موو بوارێکدا.\nتوانایی له گوزارشت کردن یه‌کێکه له کۆڵه‌که سه‌ره‌کییه‌کانی ئیستاتیکا، به‌ڵام ئایا له هونه‌ری فۆتۆگرافیدا هه‌ر به ته‌نها جوانکارییه‌کان ڕۆڵی خۆیان ده‌بینن له وێنه‌گرتنێکی پڕۆفێشناڵدا یانیش ناوه‌ڕۆک به هه‌مان ئه‌ندازه گرنگه؟\nئایا وێنه‌گر یان فۆتۆگرافه‌ر که‌سێکی پیشه‌ییه یان هونه‌رمه‌نده و له‌سه‌ر بنچینه‌ی هه‌ستی هونه‌ریی وێنه ده‌گرێت؟\nهاتنه ئارای ئه‌م هونه‌ره له کۆمه‌ڵگای کوردیدا بێبه‌ش نه‌بووه یان نه‌کراوه له ئاڵۆزییه کۆمه‌ڵایه‌تییه‌کان و گرفته سیاسییه‌کان به‌ڵام ئه‌مانه نه‌بوونه‌ته مایه‌ی دروست بوونی به‌ربه‌ستێکی وه‌ها گه‌وره که بگوترێت ڕێگه له گه‌شه‌کردن و په‌ره‌سه‌ندنی هو‌نه‌ری فۆتۆگراف بگیرێت.\nپێویسته له وێنه‌کان تێبگه‌ین، ڕۆبچینه ناو هه‌ناوی وێنه فۆتۆگرافییه‌که‌وه و لێکدانه‌وه‌ی ورد بۆ ڕه‌هه‌نده‌کانی وێنه بکرێن تا بزانرێت ئه‌م یان ئه‌و وێنه‌یه بۆ ده‌بێته ئامڕازێکی گه‌یاندن له خودی وێنه‌گره‌وه بۆ بینه‌ره‌کانی.\nئایا ڕه‌خنه به‌شداری ده‌بێت له به‌ره‌وپێشبردنی ئه‌م ژانره هونه‌رییه‌دا؟\nئایا وێنه فۆتۆگرافییه‌کان له ئێستادا ده‌توانن به‌شدار بن له ناساندنی نه‌ته‌وه‌یه‌ک به جیهان، یانیش ئایا ده‌توانێت پێناسه و ناسنامه‌ی نه‌ته‌وه‌یه‌ک بنوسێته‌وه؟\nئایا پێویسته هه‌موو وێنه فۆتۆگرافیه‌کان بڵاو بکرێنه‌وه؟\nڕۆژانه ده‌توانرێت له ڕێی تۆڕه کۆمه‌ڵایه‌تییه‌کانه‌وه سه‌دان وێنه‌ی فۆتۆگرافی ببینرێت، به‌ڵام ئایا ده‌کرێت ئه‌مانه هه‌موویان بچنه خانه‌ی هونه‌ری فۆتۆگرافیه‌وه؟\nله کاتێکدا ده‌کرێت بگوترێت ئه‌مڕۆ زۆربه کامێرای هه‌یه به‌ڵام ئایا ئه‌وه‌ی کامێرای گرت به ده‌سته‌وه ده‌کرێت به وێنه‌گری فۆتۆگرافه‌ری پرۆفێشناڵ ناودێر بکرێت؟\nتایبه‌تمه‌ندێتییه‌کان چین تا ببیته ئه‌و فۆتۆگرافه‌ره‌ی بینه‌ران ته‌نها به ڕاگوزه‌ری به به‌رده‌م وێنه‌کانتدا ڕه‌ت نه‌بن؟\nئایا وێنه‌ی ده‌گمه‌ن و جوان هه‌ر ته‌نها له هه‌بوونی کامێرای باشدایه؟\n(فایه‌ق حه‌مه ساڵح) هونه‌رمه‌ندی فۆتۆگرافه‌ر له به‌رنامه‌ی (ژیان له فه‌رهه‌نگدا) وه‌ڵامی ئه‌م پرسیارانه و پرسیار و سه‌رنجه‌کانی ئێوه‌ی ئازیزیش ده‌داته‌وه:\nژیان لە فەرهەنگدا : فایەق حەمە ساڵح


👫 جەمیل سائیب биография\n📅 Добавлен Dec 15 2008 12:14PM\n👁 Этот пункт был просмотрен раз 68,564\nچیرۆک نووسیی ناسراوی کورد، ناوی جەمیل کوڕی مەلا ئە [ Больше... 👁] ✖ ✖ 2 7 ✔ 98% ✍ H.B. 15-12-2008 12:14:41\n👫 کاوە جەلال قادر биография\n📅 Добавлен Aug 19 2019 2:31PM\n👁 Этот пункт был просмотрен раз 3,037\n01-07-1957 لە سلێمانی هاتۆتە جیهانەوە. 1979 رۆیشت [ Больше... 👁] ✖ ✖ 0 9 ✔ 99% ✍ N.I. 19-8-2019 14:31:43


👫 بەشیر خەلیل حەداد کەسایەتییەکان\n📅 کاتی تۆمارکردن Nov 8 2008 4:56PM\nلەسالی 1956 لە قەڵای هەولێر لەخێزانێکی دیار و بەنا [ زۆرتر... 👁] ✖ ✖ 2 2 ✔ 99% ✍ هـ.ب. 8-11-2008 16:56:20\n📖 سەعدۆ لە دەست چەتەکان ڕزگارکرا و چیرۆکی خۆی دەگێڕێتەوە کورتەباس\n📅 کاتی تۆمارکردن Sep 16 2018 10:09AM\nشەڕڤانانی هێزەکانی سوریای دیموکرات نەوجەوانێکی ئێز [ زۆرتر... 👁] ✖ ✖ 0 1 ✔ 99% ✍ هـ.ب. 16-9-2018 10:09:47\n📝 قەسەدە: لە ماوەی 24 کاتژمێردا 14 چەتەی داعش کوژران 16-09-2018 بەڵگەنامەکان\n📅 کاتی تۆمارکردن Sep 16 2018 6:49PM\nناوەندی ڕاگەیاندنی هێزەکانی سووریای دیموکراتی (قەس [ زۆرتر... 👁] ✖ ✖ ✖ 0 1 ✔ 95% ✍ هـ.ب. 16-9-2018 18:49:32\n📝 گەریلا لە گەڤەر چالاکیی ئەنجامدا 16-09-2018 بەڵگەنامەکان\n📅 کاتی تۆمارکردن Sep 16 2018 7:01PM\nگەریلاکانی هەپەگە و یەژاستار لە گەڤەری سەربە جولەم [ زۆرتر... 👁] ✖ ✖ ✖ 0 1 ✔ 93% ✍ هـ.ب. 16-9-2018 19:01:22\n📝 لادانی بەرپرسە کوردەکانی تەندروستی کەرکوک چوە بواری جێبەجێکردنەوە بەڵگەنامەکان\n📅 کاتی تۆمارکردن Sep 16 2018 9:25PM\n16-09-2018 [ زۆرتر... 👁] ✖ ✖ 0 1 ✔ 81% ✍ هـ.ب. 16-9-2018 21:25:43\n📝 لە گەلاوێژ-ەوە بۆ منداڵپارێزی کوردستان بەڵگەنامەکان\n📅 کاتی تۆمارکردن Sep 15 2018 5:50PM\nلە یادی 27 ساڵەی دامەزراندنی رێکخراوەکەتان (رێکخرا [ زۆرتر... 👁] ✖ ✖ ✖ 0 1 ✔ 93% ✍ هـ.ب. 15-9-2018 17:50:03\n📊 لە هەرێمی کوردستان 14 هەزار کیلۆمەتر رێگا نۆژەن یان دروستکراونەتەوە ئامار و راپرسی\n📅 کاتی تۆمارکردن Sep 16 2018 10:07AM\nستانداردنەبوونی رێگاوبانەکان و رەچاونەکردنی رێنەما [ زۆرتر... 👁] ✖ ✖ ✖ 0 1 ✔ 91% ✍ هـ.ب. 16-9-2018 10:07:49\n📝 یەپەگە: لە عەفرین چەتەیەک کوژرا 16-09-2018 بەڵگەنامەکان\n📅 کاتی تۆمارکردن Sep 16 2018 6:51PM\nناوەندی ڕاگەیاندنی یەکینەکانی پاراستنی گەل (یەپەگە [ زۆرتر... 👁] ✖ ✖ 0 1 ✔ 99% ✍ هـ.ب. 16-9-2018 18:51:38


کوردیپێدیا - تەڵاڵ دێرکی\n👫 تەڵاڵ دێرکی | پۆل: کەسایەتییەکان | زمانی بابەت: 🏳 کوردیی ناوەڕاست\nدەرهێنەرێکی کوردە و لە شام لەدایکبووە. بەهۆی دەرهێنانی فیلمی باوکان و کوڕان لە سوریا کە خۆی چوو بۆ ناو داعشداعش و دیمەنەکانی تۆمار کرد خەڵاتی باشترین دەرهێنەر و فیلمی جیهانی لە ڤیستیڤاڵی 14TH ZAGREBDOX AWARDS بەدەستهێنا.\n1. 👁 طلال ديركي\n🏙 شار و شارۆچکەکان: 🇸🇾 دیمەشق (شام)\n➕ ئەم بابەتە لەلایەن: (هاوڕێ باخەوان)ەوە لە: Jun 9 2018 9:51AM تۆمارکراوە\n👌 ئەم بابەتە لەلایەن: (سەریاس ئەحمەد)ەوە لە: Jun 11 2018 1:14AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Jun 11 2018 1:14AM باشترکراوە\n👁 ئەم بابەتە 1,554 جار بینراوە\n📷 فایلی وێنە 1.0.1 50 KB Jun 9 2018 9:54AM هاوڕێ باخەوان


:: PM:04:35:23/12/2019 \nبه‌ڕێوه‌به‌رایه‌تیی پۆلیسی سلێمانی له ڕاگه‌یه‌نراوێكدا، گرتنی كه‌سێكی ڕاگه‌یاند كه چه‌ندان جاری فێڵی له هاووڵاتییان كردووه و ئۆتۆمبێلی به فێڵ لێ وه‌رگرتوون.\nئه‌مڕۆ دووشه‌م 23ی كانوونی یه‌كه‌م/ دێسه‌مبه‌ر، به‌ڕێوه‌به‌رایه‌تی پۆلیسی سلێمانی له ڕاگه‌یه‌نراوێكدا ئاشكرای كرد ، له له‌سه‌ر سكاڵای چه‌ند هاووڵاتییه‌ك مه‌فره‌كانی بنكه‌ی پۆلیسی چوارچرای سه‌ر به‌به‌ڕێوه‌به‌رایه‌تی پۆلیسی پارێزگای سلێمانی تۆمه‌تبارێكیان له شاری هه‌ولێر گرتووه.\nچوار هاووڵاتیی سكاڵایان له به‌ڕێوه‌به‌رایه‌تی پۆلیسی پارێزگای سلێمانی تۆمار كرد\nوه‌ك له ڕاگه‌یه‌نراوه‌كه‌دا هاتووه، دوای ئه‌وه‌ی چوار هاووڵاتیی سكاڵایان له به‌ڕێوه‌به‌رایه‌تی پۆلیسی پارێزگای سلێمانی تۆمار كرد، كه كه‌سێك به‌فێڵ ئۆتۆمبێلی لێ سه‌ندوون و دوای به‌دواداچوون لیژنه‌یه‌كی لێكۆڵینه‌وه‌ی پێكهێناو زانرا كه تۆمه‌تبار به‌ره‌و شاری هه‌ولێر هه‌ڵهاتووه.\nدووپاتیش له‌وه كراوه‌ته‌وه كه له هه‌ولێر و به هاوئاهه‌نگی به‌ڕێوه‌به‌رایه‌تی پۆلیسی پارێزگای هه‌ولێر توانرا تۆمه‌تبار بگیرێت كه ناوی ( ا. م . م ) له‌دایكبووی ۱۹۹۱ دانیشتووی سلێمانییه.\nئاماژه به‌وه‌یش كراوه كه تۆمه‌تباری ناوبراو چوار فه‌رمانی گرتنی هه‌یه له‌سه‌ر دۆسیه‌ی فێڵ كردن له هاووڵاتییان كه چوار ئۆتۆمبێلی له‌جۆره‌كانی دوو ته‌نكه‌ر دوو پیكابی به‌فێڵ له‌هاووڵاتییان سه‌ندوه و له‌ده‌ره‌وه‌ی سنووری پارێزگای سلێمانی مامه‌ڵه‌ی پێوه كردووه.\nئه‌م بابه‌ته 18692 جار خوێنراوه‌ته‌وه


تاکی کورد له سه‌رده‌می بێنرخکردنی بیرکردنه‌وه و ڕه‌خنه‌دا\nگەشتیارێن زستانێ بازارێ بەرهەمێ خوماڵیێ كوردستانێ گەرم كریە\nشاندی ھەرێمی کوردستان لەگەڵ محەمەد تۆفیق عەلاوی کۆدەبنەوە\nبێنرخکردنی بیرکردنه‌وه و ڕه‌خنه له باشووری کوردستاندا، هێنده‌ی کاری نووسه‌ر و بیرکه‌ره‌وه‌کانه، هێنده کاری سیاسییه‌کان نییه. واتا هێنده‌ی نووسه‌ر و بیرکه‌ره‌وه‌کان به بێنرخکردنی بیرکردنه‌وه و ڕه‌خنه‌ی یه‌کترییه‌وه سه‌رقاڵن، هێنده سیاسییه‌کان سه‌رقاڵ نین به بێنرخکردنی بیرکردنه‌وه و ڕه‌خنه‌وه. ده‌شێت بپرسیت، چۆن وه‌ها ده‌بێت؟ وه‌ڵام، چونکه به‌شێکی گه‌وره‌ی سیاسییه‌کان، مرۆڤی بیرکردنه‌وه نین، خاوه‌نی سه‌رخانێکی ڕۆشنبیری نین، خوێندنه‌وه‌یان بۆ جیهانی بیرکردنه‌وه نییه. سیاسییه‌کان ئه‌م کاره به‌وانه ده‌سپێرن، که له کاری میدیا و له کاری ڕۆژنامه‌گه‌رییدا چالاکن، ئیدی به‌بێ گوێپێدانه ئه‌وه‌ی، که ئه‌و خه‌ڵکانه خاوه‌نی کۆمپێتێنتی میدیا و ڕۆژنامه‌گه‌ریین یان نا. ئا لێره‌دا خه‌ڵکانێکی ناکۆمپێتێنت، جیهانی میدیا و ڕۆژنامه‌گه‌ری لەکه‌دار ده‌که‌ن. لێره‌دا خه‌ڵکانی بیرکه‌ره‌وه و نووسه‌ری ڕاسته‌قینه تێکه‌ڵ به خه‌ڵکانی ناکۆمپێتێنت ده‌بن، به‌رکه‌وتنه‌که لێره‌دا دروست ده‌بێت. لێره‌دا خه‌ڵکانی ناکۆمپێتێنت بیرکردنه‌وه و ڕه‌خنه‌ی خه‌ڵکانی کۆمپێتێنت بێنرخ ده‌که‌ن. بێحورمه‌تییه‌که ئالێره‌دایه. بێحورمه‌تییه‌کی تر له‌ناو ئه‌م بێحورمه‌تییه‌دا ئه‌وه‌یه، که خه‌ڵکانی کۆمپێتێنت له ڕه‌خنه‌گرتنیاندا له بێحورمه‌تیی خه‌ڵکانی ناکۆمپێتێنت، بیرکردنه‌وه و ڕه‌خنه‌ی پڕ ناوه‌ڕۆکی خه‌ڵکانی تری کۆمپێتێنت بێنرخ ده‌که‌ن. بۆ نموونه، کاتێک به‌شێک له نووسه‌رانی سلێمانی بێحورمه‌تییان پێ ده‌کرێت، که من به هه‌موو شێوه‌یه‌ک دژ به بێحورمه‌تییکردنم به‌رامبه‌ر به هه‌ر یه‌کێک، هه‌نووکه‌ش تانه له‌و میدیایه ده‌گرم که بێحومه‌تی به به‌شێک له نووسه‌رانی سلێمانی ده‌کات. ئه‌م به‌شه نووسه‌رانه‌ی سلێمانی، ساڵانێکی درێژه له‌بری چاککردنی کێشه سیاسی و کۆمه‌ڵایه‌تییه‌کان، کاریان به ستیمولیره‌کردنی تاک و کۆ و بزواندنی تاک و کۆیە بۆ توندوتیژی. چه‌ندین ساڵه ئیمپولزی تاک و کۆی کورد بۆ ڕاپه‌ڕین د‌ژ به ده‌سه‌ڵاتی سوڵتانی، دژ به ده‌سته‌ڵاتی فاشیی ده‌جووڵێنن، له‌کاتێکدا کوردستان نه سوڵتانی هه‌یه و نه فاشیزم. له‌ناو ئه‌م بێحورمه‌تییه‌دا، که میدیا به نووسه‌رێکی ده‌کات، نووسه‌ر به خۆی و سوپاکه‌یه‌وه، نه‌ک میدیای هێرشکه‌ر ڕاده‌ماڵێت، به‌ڵکوو ته‌واوی ئه‌و بیرکردنه‌وه و ڕه‌خنانه‌ش له‌گه‌ڵ میدیادا ڕاده‌ماڵێت که ساڵانێکه ڕه‌خنه له بیرکردنه‌وه‌ی ئه‌و و ئه‌وان ده‌گرن. ئه‌م نووسه‌رانه، به‌داخه‌وه بێ ئاگان له هێز و ده‌سه‌ڵاتی نائاگایی، چونکه ئه‌وه‌ی تاک لەناوه‌وه‌ی خۆیدا هه‌ستی پێ ده‌کات و ده‌یه‌وێت و ترسی لێی هه‌یه، ئه‌وا له جیهانی ده‌ره‌وه‌دا به‌ده‌ر ده‌که‌وێت، واتا ڕوو ده‌دات. بیرکردنه‌وه زۆر له‌وه زیاتره، که وه‌ک به‌شێک له نووسه‌ران و ڕۆشنبیران تێی ده‌گه‌ن.\nئه‌وه‌ی کورد له هه‌موو شت زیاتر پێویستیه‌تی، بریتییه له خۆشویستنی یه‌کتری، هه‌مه‌ئاهه‌نگی، پێکه‌وه‌کارکردن و هه‌وڵدان بۆ چاککردنی ژیان، نه‌ک خراپترکردنی. خراپترین ئارگومێنت ئه‌وه‌یه که به‌هۆی چه‌ند سیاسییه‌کی گه‌نده‌ڵه‌وه، ئاینده‌ی نه‌ته‌وه‌یه‌ک بێنرخ بکه‌یت و بخه‌یته مه‌ترسییه‌وه، یاخود ده‌سه‌ڵاتی کوردی به ده‌سه‌ڵاتێکی فاشی پێناسە بکه‌یت. کێشه‌ی نێوان خوێنده‌وار و نه‌خوێنده‌وار له کوردستاندا، وه‌ک کێشه‌ی نێوان خه‌ڵکانی ئایینی و خه‌ڵکانی ئاته‌ئیستی لێ هاتووه. (ئاته‌ئیست یاخود ئاتیزم، Atheism). ئاتیزم چه‌مکێکی یۆنانیی کۆنه و به واتای ڕه‌تکردنه‌وه‌ی خودا یاخود بێ خوداکان دێت. خه‌ڵکانی ئاته‌ئیست، خه‌ڵکانی زانستخوازن، خه‌ڵکانی ئه‌کادێمین. نه‌خوێنده‌واری کورد له ئه‌وروپا بێت یان له کوردستان هیچ له باسه‌که ناگۆڕێت، چونکه هه‌ردووکیان خاوه‌نی یه‌ک کولتوورن، ئه‌مه‌ش وه‌ها ده‌کات، که وه‌ك یه‌ک بیر بکه‌نه‌وه و وه‌کوو یه‌کیش مامه‌ڵه بکه‌ن. نه‌خوێنده‌واره‌کان هه‌میشه وه‌ک زانا و خاوه‌ن ئه‌زموون خۆیان ده‌رده‌خه‌ن و ده‌یانه‌وێت ئامۆژگاریی هه‌موو خوێنده‌وارێک بکه‌ن، به‌بێ گوێپێدانه ئه‌وه‌ی که تاکی به‌رامبه‌ر، خاوه‌نی چ بڕوانامه‌یه‌کی باڵای ئه‌کادێمییه. بۆ نموونه، پیاوێکی نه‌خوێنده‌وار، یاخود ژنێکی نه‌خوێنده‌واری کورد ئاماده‌یه ئامۆژگاریی پێداگۆگێک، کۆمه‌ڵناسێک، یاخود ده‌روونناسێک بکات که چۆن منداڵ په‌روه‌رده بکرێت. ئاوهاش که‌سێکی ناکۆمپیتێنت نه‌ک ئاماده‌یه ئامۆژگاریی که‌سێکی ئه‌کادێمی بکات، ئامۆژگاریی نووسه‌رێکی باش بکات، ئامۆژگاریی دادوه‌رێک بکات، به‌ڵکوو هێرشی توندوتیژیشی ده‌کاته سه‌ر و تیرۆری ده‌روونیی ده‌کات...هتد. کێشه‌کان کاتێک ئاڵۆزتر ده‌بن، ئه‌گه‌ر بێتو تاکێکی نه‌خوێنده‌وار خاوه‌نی نه‌خۆشییه‌کی ده‌روونییش بێت، وه‌ک تێکچوونی که‌ڕاکته‌ر، تێکچوونی که‌سایه‌تی، که زۆر جار ڕووی داوه، تاکێکی وه‌ها ژیان بۆ ده‌وروبه‌ر سه‌ختتر ده‌کات. ئه‌م تاکانه وه‌ک پێداگۆ قسه له‌سه‌ر په‌روه‌رده ده‌که‌ن، وه‌ک ده‌روونناس قسه له‌سه‌ر کێشه‌ی تاک ده‌که‌ن، وه‌ک وه‌ستای کاشی و بینا، قسه له‌سه‌ر چۆنیه‌تی دروستکردنی، بۆ نموونه حه‌مامێکی نوێ، چێشتڕاڕێکی نوێ ده‌که‌ن و پسپۆرن له هه‌موو بوارێکدا.\nتاکی کورد له سه‌رده‌مێکدایه که سه‌رده‌می لەکه‌دارکردن و بێحورمه‌تی پێکردنه. ئه‌گه‌ر بێتوو حکوومه‌ت سنوورێک بۆ ئه‌م لەکه‌دارکردن و بێحورمه‌تیپێکردنه دانه‌نێت، ئه‌وا له ئاینده‌یه‌کی نزیکدا، به‌های هیچ شتێک له ژیاندا نامێنێت. نه‌خوێنده‌واره‌کان حوکمڕانیی خوێنده‌واره‌کان ده‌که‌ن، نه‌خوێنده‌وارێک ده‌بێته دادوه‌ر و بڕیار له‌سه‌ر دادوه‌رێک ده‌رده‌کات، خه‌ڵکانی ناکۆمپێتێنت حوکمڕانیی خه‌ڵکانی کۆمپێتێنت ده‌که‌ن. ئیدی بیرکردنه‌وه و ڕه‌خنه هیچ به‌هایه‌کیان نامێنێت. ئیدی به‌های ماسییه‌ک و به‌های مرۆڤێک ده‌چێته پڕکردنه‌وه‌ی شوێنه‌کانیانه‌وه. بۆ نموونه، نه‌خوێنده‌وارێک هه‌ر بۆ گه‌مه و خۆشی ماسییه‌کی حه‌وزه‌که‌ت به شه‌به‌که‌یه‌ک ده‌ردێنێت و له‌سه‌ر زه‌وی فڕێی ده‌دات و ده‌یکوژێت و پاشانیش ده‌ڵێ، ئینجا چییه دانه‌یه‌کی تر بکڕه. حورمه‌تی ئه‌م هه‌موو خه‌ڵکه له کوردستاندا ده‌شکێنرێت و ده‌گوترێت ئینجا چییه! ئه‌م هه‌موو خه‌ڵکه ده‌کوژرێت و ده‌گوترێت ئینجا چییه! ئه‌م هه‌موو ده‌ستدرێژییه ده‌کرێت، ئه‌م هه‌موو دزییه ده‌کرێت و ده‌گوترێت ئینجا چییه!\nبه‌ڵام حکوومه‌ت له‌سه‌ر زۆر شت بێده‌نگه، له هه‌مووی کاره‌ساتتریش، نه‌پاراستنی حورمه‌تی تاکه. ده‌شێت زۆر که‌س له‌گه‌ڵ مه‌لا به‌ختیاردا ناکۆک بن، لێ مه‌لا به‌ختیار وه‌ک تاک، ئه‌وه چه‌ندین ساڵه له‌بری حکوومه‌ت کار له‌سه‌ر جیاکردنه‌وه‌ی ئایین و ده‌سه‌ڵات ده‌کات، تێده‌کۆشێت له‌پێناوی ئایین بۆ تاک و دیموکراسییش بۆ کۆمه‌ڵ، ئه‌مه بێجگه له چه‌نده‌ها چالاکیی تری ئه‌ده‌بی و فه‌رهه‌نگی. مه‌لا به‌ختیار، هێنده‌ی ئاره‌زوو و ویستیه‌تی وه‌ک نووسه‌رێک، وه‌ک ڕۆشنبیرێک ببینرێت، هێنده ئاره‌زووی نییه وه‌ک سیاسییه‌ک ببینرێت. لێ به‌ڵێ، له ڕاپه‌ڕینی ساڵی ١٩٩١ه‌وه هه‌تاوه‌کوو ئێستاش، هیچ نووسه‌ر و ڕۆشنبیرێکی کورد ئاماده نییه وه‌ک نووسه‌ر، وه‌ک ڕۆشنبیر ته‌ماشای مه‌لا به‌ختیار بکات. ئارۆگانتی، لوتبه‌رزیی نووسه‌ر و ڕۆشنبیری کورد ئا لێره‌دایه. به‌شێک له نووسه‌رانی سلێمانی، مه‌لا به‌ختیاریان خنیوه‌ته پاڵ نه‌خوێنده‌واره‌کانه‌وه، لێ من پێم وایه، که مه‌لا به‌ختیار نه‌ک تاکێکی نه‌خوێنده‌وار نییه، به‌ڵکوو تاکێکی نووسه‌ر و ڕۆشنبیریشه. پێویسته نووسه‌ران و ڕۆشنبیرانی کورد ده‌ستبه‌رداری ئه‌و ڕق و کینه‌یه ببن، که هه‌تا ئێستا هه‌ڵسوڕێنه‌ری هه‌ست و بیرکردنه‌وه‌یانه. بیری مه‌لا به‌ختیار بیرێکی باڵا بێت یان نا، هیچ له باسه‌که ناگۆڕێت، ئه‌وه‌ی که فاکته، ئه‌وه‌یه، که مه‌لا به‌ختیار بیر ده‌کاته‌وه، که‌واته خۆیه‌تی. باشتره مه‌لا به‌ختیار وه‌ڵام بدرێته‌وه نه‌ک ئیگنۆڕ بکرێت، نه‌ک ڕه‌ت بکرێته‌وه. له ڕاپه‌ڕینه‌وه هه‌تاوه‌کوو ئێستا، مه‌لا به‌ختیار تاکه نووسه‌ر و ڕۆشنبیری کورده، که به‌وپه‌ڕی بوێرییه‌وه به‌ره‌و ڕووی ئیسلامییه‌کان بووه‌ته‌وه و بۆ جیاکردنه‌وه‌ی ئایین له ده‌وڵه‌ت تێده‌کۆشێت، تێده‌کۆشێت بۆ ئه‌وه‌ی ئایین بۆ تاک بێت و دیموکراسییش بۆ کۆمه‌ڵ.\nله باشووری کوردستاندا، به‌شێک له نووسه‌رانی سلێمانی، قسه له‌سه‌ر نارسیسیه‌تی خه‌ڵکانی تر ده‌که‌ن، لێ ئه‌وه‌ی، که نایکه‌ن، بریتییه له نیشاندانی سیمپتۆمه‌کانی ئه‌و خه‌ڵکانه‌ی که ئه‌وان پێیان وایه، که نارسیستن، ئه‌مه‌ش به‌هۆی ئه‌وه‌ی که ئه‌وان کۆمپێتێنتی ئه‌وه‌یان نییه، وه‌ک ده‌روونناسێک، وه‌ک تێڕاپۆیتێک سیمپتۆمه‌کانی تاکی نارسیست بناسنه‌وه. تاکی نووسه‌ری نارسیست، هه‌ست به توانایه‌کی گه‌وره‌ی هزری و ڕۆحی ده‌کات، ئه‌وه‌ی که پێویستیه‌تی ته‌نیا ده‌سه‌ڵاته، لێ هه‌ر کاتێکیش، که ده‌سه‌ڵاتی که‌وته ده‌ست، ئیدی ئه‌وانی تر، له‌سه‌ریانه که ستایشی بکه‌ن، ئه‌وانه‌یشی ستایشی ناکه‌ن، ده‌خرێنه خانه‌ی نه‌خوێنده‌وارانه‌وه. حکوومه‌تێک بۆ نووسه‌ر و ڕۆشنبیری نارسیست، کاتێک حکوومه‌تێکی باشه، ئه‌گه‌ر هاتوو حکوومه‌ت به‌و شێوه‌یه کار بکات که ئه‌و ده‌یه‌وێت. پارتێک کاتێک پارتێکی باشه، ئه‌گه‌ر بێتوو پێشنیاره‌کانی ئه‌و پراکتیزه بکات. نووسه‌ران و ڕۆشنبیران و خوێنه‌ران کاتێک باشن که ستایشی ئه‌و بکه‌ن. ئیدی تاکی کورد لێره‌وه پێ ده‌نێته سه‌رده‌مێکی تره‌وه که سه‌رده‌می بێنرخکردنی بیرکردنه‌وه و ڕه‌خنه‌یه، جارێک له‌سه‌ر ده‌ستی نه‌خوێنده‌واران و جارێکیش له‌سه‌ر ده‌ستی نووسه‌ران و ڕۆشنبیران و ئه‌کادێمییه‌کان خۆی.\nئازادیی ڕاده‌بڕین شتێکه و لەکه‌دارکردن و بێڕێزی پێکردن شتێکی تره. له بیست و دووه‌میین فێستیڤاڵی گه‌لاوێژدا، قوبادی جه‌لیزاده هۆنراوه‌ی (ئه‌گه‌ر من و تۆ سه‌گ بووینایه)ی خوێنده‌وه. ئه‌م هۆنراوه‌یه وه‌ک ناوه‌ڕۆک پڕ له جوانییه، پڕ له واتایه، باس له ژیانێک له ئازادیدا ده‌کات که خودی گه‌ردوون خۆی ڕێکی خستووه و له‌سه‌ر ده‌ستی به‌شێک له مرۆڤ و بیرکه‌ره‌وه‌کانیه‌وه شێوێندراوه، له‌سه‌ر ده‌ستی مرۆڤه ئایینییه‌کان، سیاسییه‌کان ...هتد. قوباد دادوه‌ره، هه‌ر بۆیه ناوه‌ڕۆکی به‌شێکی گه‌وره‌ی هۆنراوه‌کانی بناغه‌ی خۆی له‌سه‌ر بیرکردنه‌وه‌ی دادپه‌روه‌ریی داناوه، لێ به‌ڵێ، کاردانه‌وه‌ی به‌شێک له خه‌ڵکی به‌رامبه‌ر ئه‌م دادپه‌روه‌رییه، کاردانه‌وه‌یه‌کی توندوتیژ و بێحورمه‌تییه‌کی گه‌وره‌یه به‌رامبه‌ر به قوبادی جه‌لیزاده. له کولتووری کوردییدا سه‌گ نه‌ک ڕێزی نییه، به‌ڵکوو وه‌ک بوونه‌وه‌رێکی پیس و نه‌فره‌تلێکراو ته‌ماشا ده‌کرێت، وه‌ک جنێو به‌کار دێت ...هتد. ئالێره‌دا ئه‌و به‌شه ئیسلامیزه‌کراوه‌ی کۆمه‌ڵگای کوردی، هه‌تا قووڵایی بیرکردنه‌وه و ڕاده‌ربڕینێکی دادوه‌رانه بێنرخ ده‌که‌ن، ڕه‌خنه‌یه‌کی دادوه‌رانه‌ی شاعیرێک له چۆنیه‌تی و چۆنایه‌تیی ژیان له باشووری کوردستاندا بێنرخ ده‌که‌ن. لێره‌دا دیسان مه‌لا به‌ختیار پشتگیریی خۆی بۆ قوبادی جه‌لیزاده به پراکتیک له باوه‌شێکدا ڕاگه‌یاند، لێ به‌بیرم نایێت هیچ نووسه‌ر و ڕۆشنبیرێک، ڕۆژێک له ڕۆژان له کێشه‌یه‌کی بیرکردنه‌وه‌دا پشتگیریی مه‌لا به‌ختیاریان کردبێت، به‌پێچه‌وانه‌وه، پێشیان خۆش بووه که ڕووداوێکی وه‌ها به‌سه‌ر مه‌لا به‌ختیاردا ڕوو بدات، چونکه به به‌شێک له که‌مکردنه‌وه‌ی نرخی بیرکردنه‌وه و ڕه‌خنه‌کانیان زانیوه.


سەرچاوە عێراقیـیەکان: هێزەکانی حکومەت گەیشتوونەتە ناوەندی شاری ڕومادی\nهێزەکانی حکومەتی عێراق لە بەرەبەیانی ئەمڕۆ سێشەممەوە لە چەند قۆڵێـکەوە بە پاڵپشـتی تۆپخانە و هێرشی ئاسمانی دەسـتیانکردووە بە هێرشێـکی گەورە بۆ سەر ئەو ناوچانەی شاری ڕومادی کە هێشتا لە ژێر دەستی چەکدارانی داعش ماونەتەوە.\nسەباح ئەلنوعمانی گوتەبێژی دەزگای دژە تێرۆری عێراق گوتی هێزەکانیان توانیویانە لە باشوری ڕۆژهەڵاتی شارەکە لە ڕووباری فورات بپەڕێنەوە و چەند گەڕکێـک لە داعش پاکبکەنەوە. گوتیشی ئامانجیان ئەوەیە شارەکە لە ماوەی 72 کاژمێردا ڕزگاربکەن. ئاماژەی بۆ ئەوەش کرد چەکدارانی داعش بەرگری ئەوتۆ ناکەن و هەموو ڕێگەکانیان لێ بڕیون.\nبەپـێی سەرچاوە ئاسایشیـیەکان هێزەکان گەیشتوونەتە گەڕەکەکانی ناسراو بە حەی ئەلبەکر و حەی ئەلئەرامل و حەی ئەلزوبات و هەروەها لە جادەی 60 وە خۆیان بە ناوەندی شارەکە کردووە. دەشڵێن نزیکەی 200 چەکداری داعش لە ناوەندی شارەکە گەمارۆ دراون.\nجێی ئاماژەیە ماوەی چەند مانگێـکە هێزەکانی حکومەتی عێراق دەسـتیانکردووە بە هەڵمەتەکانیان بۆ ڕزگارکردنی شاری ڕومادی کە لە مانگی پـێنجەوە لە لایەن داعشەوە داگیرکرا.


لە ئەمڕۆدا گەندەڵی ترسناکترین و زیانبەخشترین دیاردەی نەرێنی دەوڵەت و دەسەڵاتە.. نەخۆشییەکی مەترسیدارە.. خەریکە بڵاوبێتەوە و ببێت بە پەتا و لەدەسەڵاتی باڵاوە شۆڕببێتەوە بۆ خوارەوە و، ژمارەیەکی زۆرتری دەسەڵاتدارن و کاربەدەستان تووشی ڤایرۆسی گەندەڵی ببن.. لە راستی دا گەندەڵی لە تیـرۆر زۆر مەترسیدارترە.\nچەمکی دەسەڵات لە لای دەسەڵاتدارانی گەندەڵ بریتییە لە خۆسەپاندن و لە قورخکردنی دەسەڵات ولە دەستگرتن بەسەر ئابووری و دارایی گەل و بوونی هێز و دەستوپێوەند.\nدەسەڵاتدارانی گەندەڵ چاوچنۆکن.. نە تێردەبن و نەگیرفانیان پڕدەبێت و نە وازیش لە دەسەڵات دەهێنن.. خۆیان و بنەماڵەکانیان بە پارەی دزینی گەلەوە تەخشان و پەخشان دەکەن.. گوێشیان لەوە نییە کە رۆڵەکانی گەلەکەیان برسی و رەش و رووتوون.\nبڕێک لەو پارانەش کە دەیدزن، بۆ هێزی چەکداری تایبەت بە خۆیان و، بۆ زیادکردنی دەستوپێوەندەکانیان.. یا بۆ کڕینی سیاسی تەشیرێس و بۆ راگەیەندکاری بە شان و باڵ هەڵدەر و بۆ نووسەری ماستاوکەر،بۆ کەسانێکیبەرەماوەخۆر و کاسەلێس و بۆ چەپڵەلێدەران و بۆ شاباشکەرەکانیان خەرجیدەکەن.\nبیرمەندە ناودارەکانی جیهان، حەز و هەڵپەی دەسەڵاتیان لە پلەی یەکەم داناوە، چونکە دەسەڵاتدارانی دز و گەندەڵ، لە رێی قورخکردنی دەسەڵاتەوە، دەتوانن دوو حەزەکەی تریشیان بهێننەدی.. حەزی کۆکردنەوەی پـارە و گیرفان پڕکردن و خۆدەوڵەمەندکردنی بێ ئەندازەی ناڕەوا.. حەزی هـێز و زۆرکردنی لایەنگر و دەستوپێوەندی زیاتر.. ئەم دەستوپێوەندە خۆفرۆشانەش،دەخرێنە ریزی گەندەڵچییەکان.\nدەسەڵاتی گەندەڵ دەیەوێت خەڵکی نوزەیان لێوە نەیت.. گوێش بە رای جیاواز و بە داواکارییەکانی گەل نادەن بە تایبەتیش لەو کۆمەڵگایانەی کە دەسەڵات دەستی خستۆتە بینەقاقای ئازادی و دیموکراتی و دادپەروەری و مافیمرۆڤ.. دەسەڵاتی گەندەڵ گوێ بە ناڕەزایی و تووڕەی و داواکانی خەڵی برسی و بێکار و بێدەرەتاننادەن و، خوێنی خەڵکیان لا هەرزانە و ئامادەن بە زەبری هێز بێدەنگ و سەرکوتیان بکەن.\nلە چەند نووسینێکی ترم دا هەر لە بارەی گەندەڵییەوە، چەختم لەسەر ئەوە کردووە کە گەورەترین و گەندەڵترین گەندەڵی.. بوونی کەسی نەشیاوە لە شوێنی شیاودا.. بوونی کەسانی نابەڵەد و هیچ لەبـار و نەزانە لە پۆستی باڵا و هەستیاری حوکمڕانی دا.. لە ئێستا و لە پێشتریش،لە سەدا نەوەتی پۆستە باڵاکانی هەرێمی کوردستان درابوون و دراون بە کەسانێکی نابەڵەد و ناپسپۆر و نەشارەزا و نەزان و بێ ئەزموون و بێ توانا.. کە شیاوی ئەو پۆستانە نین.. هیچ بەگراوندێکی سیاسی و پسپۆریان نییە، بە شایستەی و توانای خۆیان وەریان نەگرتوون.. بە پایەکانی پەیژەی حیزبایەتی و سیاسی و دەسەڵات و بەڕێوەبردنيش دا سەرنەکەوتوون.. زۆربەیان ئەکادیمی نین، بەشێکیان خاوەنی بڕوانامەی نزمیشن.. گەمەکەرێکی سیاسی نابەڵەدیشن و هەمیشە دۆڕاون.\nئەم دەسەڵاتدارانە لە رێی بنەماڵەیی و عەشیرەتگەری و لە رێی خزم خزمێنە و رادەی هاوبەستەبوونیان بۆ بنەماڵە، ئەو ئەو پۆستانەیان پێدراون،یا کوڕی فڵان سەرکردەن. شەرمەزاری و شوورەییەکی گەورەیە بۆ کەسانی نەشیاو لە شوێنی شیاودابن.. کورد وتەنیش:"تا رەجەب سەرپاڵەمان بێت.. حاڵمان لەمەش خراپتر دەبێت.." چاوەڕوانی ئەوەشمەبن کە قەیرانە سیاسی و ئابووری و دەسەڵاتییەکانمان لە سایەی دەسەڵاتی گەندەڵ دا چارەسەربکرێن.. ئەم گەندەڵییەش تەنها دەسەڵاتی حوکمڕانی نەگرتۆتەوە.. بەڵکو بەشی زۆری کارگێڕان و ئەنـدامانی دەستەی باڵا ومەکتەبی سیاسی زۆربەی حیزبەکـانی باشووری کوردستان و دەزگا هەستیارەکانیشی لە هەرێمی کوردستان دا گرتۆنەتەوە. پارتە سیاسییەکانیش بوونە بە بنەماڵەیی و عەشیرەتی و هاوبەرژەوەندی و پشک پشکێنە و باڵ باڵێنە،پۆستە باڵاکان بوونە بە میراتی و بە بۆماوەییبنەماڵە و عەشرەت.. کۆمەڵێک لە نێو حیزبەکان، بوونە بە مافیا و هێزی سەرکوتکەریان هەیە.. تەنانەت حیزبەکانیشیان لێیان دەترسن کە لێپێچینەوەیان لەگەڵ دا بکەن.\nدەسەڵاتی گەندەڵ، دەسەڵاتێکی درۆزن و بێ شەرم و بەڵێن پـووکە.. دەیانەوێت بە کۆمەڵێک بەڵێنی درۆ و دروشمی بریقەدار، خۆڵ لە چاوی خەڵکی سادەیدڵپاک بکەن و، پەردەپۆشی ستەم و تاوان و دزی و کارە ناڕەواکانیان و قەیرانەکان بکەن.\nدەسەڵاتدارانی گەندەڵ، بە زەقی پێشێلی هەموو بەها رەوشتی و یاسایی و ویژدانییەکان دەکەن.. لە پێناوی خۆقایمکردن و خۆسەپاندن و بەرنەدانی کورسییەکانیان و مانەوەیان بۆ درێژترین ماوە لە پۆستەکانیان، بێ شەرمانە هەموو رێگا و شێوازێکی نایاسایی و نەشیاویش دەگرنەبەر بۆگەیشتن بە مەرامەکانیان، پاکانە بۆ هۆکارە نادروستییەکانیان دەکەن.. گەر پێویست کات بەبێ دودڵییش هێزەکانیان بۆ سەرکوتکردنی دەنگی ناڕەزاییگەلەکەیان بەکاردەهێنن.. تا ئێستا چەندین رۆژنامەنووس و چالاکوانیان فتکردوون.\nمایەی پێکەنینیشە، گوایە لە لایەن حکوومەت و پەرلەمانەوە (دەستەی دەستپاکی) دانراوە بۆ بە دواداچوون و لێکۆڵینەوە لە گەندەڵییەکانی گەندەڵکارانی دەسەڵات.. ئەو دەستەیە لە لایەن خودی دەسەڵاتی گەندەڵەوە سەرۆک و ئەندامەکانی دانراون.. ئەمەو پەرلەمانێکیش لەژێر چەتری دەسەڵاتی گەندەڵ دابێت.. ئەو پەرلەمانەش دەچێتە ریزی گەندەڵییەوە، چونکە ناتوانن بانگهێشتی گەندەڵکارنی باڵا بکەن و بە گەندەڵکار ناویان بەرن و بیان دەن بە دادگا و دادگاییان بکەن و سزای یاساییان بدەن.. تەنانەت دادگاش بێلایەن نییە، لە لایەن دەسەڵاتی گەندەڵەوە ئەندامەکانی دادەنرێن و ئاراستە دەکرێت و بڕیارەکانیشی لە خزمەتی دەسەڵاتی گەندەڵ دان.\nلە راستیش دا، لە باشووری کوردستان دا، ئۆپۆزسیۆنێکی ئەکتیف و بوێرمان نییە، کە بتوانێت بە راشکاوی دەنگی لێهەڵبڕێت و رووبەڕووی دەسەڵاتی گەندەڵ ببێتەوە و بەبێ ترس پەردە لەسەر گەندەڵییەکانی دەسەڵاتدارانی گەندەڵ هەڵبماڵێت و ئاشکرایان بکات.بە لای منەوە، ئۆپۆزسیۆنی گەندەڵ و بێ دەسەڵات، لە حکوومەتی دەسەڵاتداری گەندەڵ مەترسیدارتر و گەندەڵترە.\nلە باشووری کوردستان دا، کێشەی سەرکی، کێشەی قورخکردنی دەسەڵات و دەسەڵاتی گەندەڵ و دزیکردنە لە پارە و سامانی گەلەکەمان.. دەسەڵاتیش بووە بە پشک پشکێنە لە نێوان دوو بنەماڵەی خۆسەپێندا.. بە هەزان ماستاوکەر و شان تەکێنیش لە دەوریان کۆبوونەتەوە.. لاچوونی دەسەڵاتدارانی گەندەڵ لە پۆست و دەسەڵات هێڵی سووریانە.\nبێێدەنگی و چاوپۆشین لە گەندەڵی و لە دزینی سامانی گەل و لە بەرتیل وەرگرتن و لە مەحسوبییەت و لە مەنسوبیەت لە لایەن ئەو کەسانەی کە لەدەسەڵات دان و،لە نێـو بازنـەی بڕیارەکانی دەسەڵاتی گەنـدەڵ دان.. هیچ جیاوازییەکیان نییە، لەگەڵ دەسەڵاتی گەندەڵدا.. ئەوانیش لەو ستەمانەی دەکرێن هاوبەشن، بەرپرسێتی یاسایی و رەوشتی و ویژدانییان لە ئەستۆدایە.. بە سوودپەرست و بەتێوەگلانیگەندەڵی تاوانبار دەکرێن.\nپێشم سەیرە کە دەسەڵاتی گەندەڵ لە هەرێمی کوردستان دا، داوای نەهێشتنی گەندەڵی دەکات و پرۆژەی چاکسازی راگەیاند! پێویستە ئەوە بزانن کە رووبەڕووبوونەوە و ریشەکێشکردنی گەندەڵی، لە سەرەوە بۆ خوارەوە دەست پێدەکات.. بەڵام چاکسازی لە خـوارەوە بۆ سەرەوە دەکرێت.. واتە گەر راستدەکەن کە دەیانەوێت چاکسازی بکەن با لە خۆیان و لە حکوومەت و لە دەسەڵاتی سەپێنراویانەوە دەست پێبکەن.. نەهێشتنی گەندەڵی و ئەنجامدانی چاکسازی، بە بەڵێن و بە قسەی رووت و بە فیشاڵی بەردەم مایکەکانی کەناڵە تەلەفزیۆنییەکان ناکرێن.. بەڵکو بەکار و ئەنجامدان دەسەلمێنرێن.\nتەنیا گەلەکەمان بە یەکگرتووی و بە خۆپيشاندان و بە راپەڕینێکی سەرتاسەری.. بە شێوەیەکی شارستانی و ئاشتییانە، دوور لە توندوتیژی و لە زیان گەیاندن بە سامانی هاوڵاتیان و سامانی گشتی، دوور لە کاری ناشیرین.. دەتوانێت رووبەڕووی دەسەڵاتی گەندەڵی شکستخواردوو ببێتەوە.. ئەمەش بە بێ ئیرادە و دڵسۆزی و قوربانیدان نایەتەدی و کۆتایی بە گەندەڵی و بە دەسەڵاتی گەندەڵ نایەت.


لیژنەی دارایی لەئەنجومەنی نوێنەرانی عیراق، رونكردنەوە لەبارەی رێكخستنەوەی موچەی فەرمانبەرانی هەرێم دەدات و ئەندامێكی لیژنەكەش ڕایدەگەیەنێت: دادگا دەست لەكاروباری ناوخۆیی و شێوازی دابەشكردنی موچەی فەرمانبەرانی هەرێم وەرنادات.\nشیروان میرزا، ئەندامی لیژنەی دارایی لەئەنجومەنی نوێنەران، بە SNN ی راگەیاند: تۆماركردنی سكاڵا لە بەغدا لەسەر شێوازی دابەشكردنی موچەی فەرمانبەرانی هەرێم، سوودی نابێت، چونكە دادگا دەستوەردان لەو بابەتە ناكات و حكومەتی هەرێمیش ناچار ناكات مانگانە موچە رێكبخاتەوە.\nرونیشیكردەوە دابەشكردنی موچەی فەرمانبەرانی هەرێم، بابەتێكی ناوخۆییەو پەیوەستە بە حكومەتی هەرێمەوە، بەغداش ناتوانێت فشار لەسەر هەرێم دروستبكات.\nئەو پەرلەمانتارەی عیراق، تەئكیدیشیكردەوە كە بەهیچ شێوەیەك ناتوانرێت نادرنی موچەی فەرمانبەرانی هەرێم بەبیانووی رێككردنەوەی، رابگیرێت، راشیگەیاند: دادگای عیراق دەست لەكاروباری ناوخۆیی حكومەتی هەرێم وەرنادات.\n4 مانگ پێشتر - May 25 2019 5:52PM\nلەھەولێر تەقە لەدوو بارەگای یەکێتی دەکرێت...\nیەكێتی مەرج بۆ پارتی دادەنێت...\nلەھەولێر تەقە لەدوو بارەگای یەکێتی دەکرێت\nکۆنگرەی رۆژنامەوانی ڤالڤێردی لەسەر یاریەکەی سبەی بەرامبەر بە گرانادا\nشێوازی خانەنشینكردنی پێشمەرگە بڵاودەكرێتەوە....وردەكارییەكەی بزانە\nڕونكردنەوە لەبارەی سەرهەڵدانەوەی پاشەكەوتی موچە دەدرێت\nبەشە خۆراكی دوو مانگ بەسەریەكەوە دابەشدەكرێت


نوێنەرایەتی حکومەتی هەرێمی کوردستان - تاران - قوباد تاڵەبانی سەرپەرشتی كۆبوونەوەی لیژنەی دانوستانكاری لەگەڵ بەغدا كرد\nھەولێر، ھەرێمی كوردستان، عێراق (gov.krd)- حكومەتی هەرێمی كوردستان لە‌بارە‌ی ئامادەكارییەكان و دەستپێكردنەوەی گفتوگۆی لەگەڵ حكومەتی عێراقی، كۆبووە.\nقوباد تاڵەبانی جێگری سەرۆكی ئە‌نجومە‌نی وەزیران، رۆژی سێشەممە ٩ حوزەیرانی ٢٠٢٠ سەرپەرشتی كۆبوونەوەی شاندی باڵای دانوستانكاری حكومەتی هەرێمی كوردستانی لەگەڵ حكومەتی عێراق كرد و دوا قۆناغی ئامادەكارییەكان بۆ گفتوگۆكردن خرانە بە‌رباس.\nلە كۆبوونەوەكەدا كار و ر‌اپۆرتی لیژنە تایبەتمەندەكانی شاندی حكومەتی هەرێم بۆ دەستپێكردنەوەی گفتوگۆكان خرانە بەرباس.\nشاندی حكومە‌تی ھە‌رێم لە‌كۆبوونە‌وە‌كە‌دا جە‌ختی كردە‌وە كە ئامادە‌ن بۆ دە‌ستپێكردنە‌وە‌ی گفتوگۆكان لە‌گە‌ڵ بە‌غدا و رێككە‌وتن لە‌سە‌ر پرسە ھە‌ڵپە‌سێردراوە‌كان.\nپێشتر شاندی حكومەتی هەرێم لەكۆتاییەكانی مانگی نیسان و سەرەتای ئایاری ٢٠٢٠، دووجار سەردانی بەغدایان كردووە، لەو سەردانانەش زنجیرەك كۆبوونەوە لەگەڵ لیژنەی باڵای گفتوگۆی عێراق ئەنجامدران. لە گفتوگۆكانیشدا بناغەیەك بۆ بەرێوەچوونی دانوستانەكانی هەولێر و بەغدا دانران كە بڕیارە لە چەند رۆژی داهاتوو دەست پێ بكەنەوە.\nRead کد خبر: 2352